
PRIČANJE DJEDA MARKA 





Djed i unuk 

Tamo gdje u Zagrebu Kamenita ulica vodi navrh 
Gornjega grada stanuje djed Marko i njegov unuk Ranko. 
Došla je djedu u posjete i mala unuka Vesna, sestrica 
Ranko va. 

Uranili oni sve troje jednoga krasnog ljetnog jutra da 
djed Marko iskupi obećanje što ga dade Ranku za odličan 
uspjeh u školi. Djed mu jednom zgodom obeća da će mu, 
kad nastupe praznici, pričati kako i kada je nastao Zagreb, 
i još koješta što nam o njemu kazuje povijest. Što tko 
obeća, valja da i izvrši. Znade to Ranko, a i njegov djed 
koji još nikada nije dao obećanja, a da ga nije iskupio. 

»Štošta lijepo ćeš čuti, moje dijete,« otpoče djed, »ali 
tome treba vremena, pa će sigurno da prođe i četiri do pet 
dana dok ti ispripovijedam sve, što bih htio da znaš o na¬ 
šem bijelom, dragom Zagrebu. Spremite se, djeco, da po¬ 
đemo!« 

Iziđu s djedom Ranko i Vesna iz kuće da se prošetaju 
gradom i upute 


„Prvi dan 64 

Jezuitskim trgom i Katarininim trgom (Prije Trg sv. Kata¬ 
rine), kroz Dverce preko Štrosmajerova šetališta na Gri.č. 
Ovdje sjednu na klupu, djed u sredini, s jedne strane Ran¬ 
ko, a s druge Vesna. 

Djed Marko — da ne gube vremena — odmah će da 
predoči svojoj unučadi 










„Položaj Zagreba 44 . 


»Eto vidite, djeco, tamo sa zapada dolazi nam iz Slo¬ 
venije rijeka Sava i teče prema istoku sve do Zenuma gdje 
utječe u Dunav. Zagreb dakle leži — kako to ti, Ranko, 
već znadeš — na lijevoj obali Save. 

Ovdje je pred nama Donji grad, a mi smo u Gornjem 
gradu. Ovaj Gornji grad stoji na brežuljcima. To su iz¬ 
danci Zagrebačke Gore ili Medvednice koja leži na sje¬ 
veru udaljena od grada otprilike pet kilometara. 

Poput prsta na ruci spuštaju se ogranci Medvednice 
prema Savskoj Ravnici. Ima ih više, a nose imena što su im 
nadjenuli još naši pređi. Sa zapada prema istoku redaju 
se ti brežuljci evo ovako: Sveti Duh, Vrhovec, Jelenovec, 
Pantovčak, Kraljevec, Cmrok s Josipovcem, Grič, Kaptol, 
Široki Brijeg, Horvatovac, Srebrnjak i Bukovački Brijeg. 

Po razdoljima ovih brežuljaka teku pitomi potoci koji 
za velikih i naglih kiša nabujaju do jakih brzica. Takove 
su brzice nekada počinjale mnogo štete, no danas su im 
korita dosta dobro uređena. 

Kako brežuljci na kojima leži Gornji grad Zagreb, tako 
nose i potoci sto ih dijele još i danas svoja stara imena. 
Na zapadnoj strani grada Zagreba, a iza Svetoga Duha 
teče potok Černomerec. U daljim razdoljima teku potoci: 
Kuniščak, Jelenovec, Kraljevec, Tuškanac, Medveščak, 
Jordanovac, Vukomerec. Konačno na istočnoj strani Za¬ 
greba granica je potok Štefanovec. 

S onih dvanaest gorskih izdanaka Zagrebačke Gore 
s piekrasnim dolinama i potocima dala je priroda najveću 
ljepotu Zagrebu na sjevernoj mu strani, dok mu je s juga 
i asprostrla divnu Savsku Ravnicu i cijelu tu sliku opasala 
srebropjenom Savom.« 

Ranko se nešto zamisli i upita: »Djede, molim te kaži 
mi, odakle 

„Ime Zagreb ? u 


»0 tom, sinko moj, ne znamo ništa pobliže. Stara prošla 
vremena kriju tajnu o postanku imena grada Zagreba. Me¬ 
đutim ipak nam se o tom sačuvala jedna priča koju mi je 

pripovijedao moj djed, dok sam još bio dječarac kao što si 
ti danas. 

U doba kad je pobožni ii sveti biskup zagrebački Augu- 
stin Kažotić gradio kraj svoga dvora samostan braći domi¬ 
nikancima i zagrebačku Prvostolnu crkvu, nastala je stra¬ 
šna i do onda nezapamćena suša. Ta je suša potrajala više 
mjeseci. Sv<i su studenci presušili, ponestalo je vode, a 
ljudi su pogibali od žeđe. Pobožni se biskup neprestano 
molio Bogu za pomoć i konačno 1 je poveo procesiju pod 
svoj grad. Tu je motikom otkopao i zagrabio nešto zemlje, 
i za čas je potekla svježa izvor-voda. 

Koliko se pamti, ovo vrelo, koje nazivaju Manduševac, 
nije nikada presušilo. O njem se zna da su u staro doba iz 
njega crpli vodu zagrebački građani kad su zbog velike 
suše presahnuli svi zdenci. 

U sukobima Griča s Kaptolom, Kaptolci su na sam Bo¬ 
žić 1396 godine, a i više puta već ranije navalili oruža¬ 
nom rukom na građane gornjogradske stanovnike, pa je tu 
bilo cesto krvavih glava. — Narod još pripovijeda da onaj 
koji se napije vode iz Manduševca ne može više da se 
okani Zagreba, i da je svagda tu bilo pitke vode kadgod 
bi ljudi zagrabili. — Otuda ime Zagreb. 

Vesna upade i reče: »čuj me, Ranko, nas dvoje ćemo 
se napiti puno vode iz toga zdenca Manduševca, pa nećemo 
nikada ostaviti Zagreba.« 

Djed se nasmiješi i ne reče ništa. 

Ranku se vrlo svidjela ova priča i odmah zapita: »Dje¬ 
de, a kako je uistinu postao Zagreb?« Djed će nato da 
mu protumači 

,,Postanak Zagreba“. 


»Zagreb ti je nastao u davna vremena, ako i ne zna¬ 
mo tačno kada. Učeni ljudi kazuju da je na tom mjestu 
gdje je danas Zagreb, stajao grad već za rimskoga car¬ 
stva. Našlo se naime u zemlji zakopanoga novca iz vre¬ 
mena Konstantina I Velikoga, Valentinijana III i drugih 
rimskih vladara iz četvrtoga i petoga stoljeća (324—455 
godine). Prema tomu postojao je tu grad pred više od 
petnaest stotina godina. 

Naš stari Zagreb sagrađen je svakako prije tisuću, a 
i više godina. U početku bio je samo na dva od onih dva¬ 
naest brežuljaka što ih dijeli potok Medvescak. Dakle 
nekako prema sredini Medvednice. 

Istočni od ovih dvaju brežuljaka jest Kaptol, a drugi 
je eto ovaj na kojemu smo mi sada. To je naš 

ili Greč (Gradec) — Gornji grad koji je Kaptolu na za- 
padnoj strani. 

Brežuljak na kojem leži Grič imade oblik istokracna 
trokuta. Vršak toga trokuta okrenut je prema sjeveru, a 
široka podnica prema jugu.« 

»Kaži nam, djede« — izvjedljivo će Ranko — »postoji 
li Grič odavna?« A djed će: 

»Već sredinom trinaestoga stoljeća bio je Grič dosta 
naseljen kad ga je kralj Bela IV (16 novembra 1242 go¬ 
dine) podigao na slobodni kraljevski grad. Kralj je odre¬ 
dio da se građani Griča oproste od plaćanja mitnice po 
cijeloj kraljevini, oni mogu slobodno raspolagati svojom 
imovinom, biraju sebi sami svoga suca i dobivaju razli¬ 
čite druge sloboštine i prava. Ove povlastice potvrdi kralj 
Karlo Roberto (1325 godine), zatim njegov sin kralj Lju¬ 
devit (1379 godine) i napokon kralj Sigismund i kraljica 
Marija (1391 godine). 

Za ove povlastice obvezali su se građani kralju da će 
oni čvrstim zidovima opasati i braniti protivu neprijatelja 
svoj grad Grič. 

Kroz dvadeset i četiri godine podizali su oko Griča 
gradske zidove, pa im možeš još i danas vidjeti jasne 
tragove.« 

Uto zapita Ranko: »Kaži, djede, jesu li ovo ovdje ispod 
nas također gradski odbrambeni zidovi?« 

»Jesu« — odgovori djed — »i ti zidovi prostiru se oko 
nas sve tamo dokle su bile granice Gornjega grada i za¬ 
tvarali su Grič. Stoga su se morala probiti vrata da bi se 
moglo ući u grad i izići iz njega. Gdje su pak bile granice 
Gornjega grada, čućeš drugi puta. 

U grad Grič ulazilo se na četvera vrata. Evo tamo, 
sinko, ispod nas, na mjestu gdje se iz Mesničke ulice silazi 
u Tuškanac, bila su jedna. Druga postoje još i danas u Ka 
menitoj ulici do našega stana. To su ti Kamenita vrata. 
Treća su bila Nova ili Poljska vrata prema sjeveru, a na 
kraju Opatičke ulice. Konačno su četvrta mala vratašca 
zvana »Sirove dverce«. 

Pred vratima bile su iskopane grabe, učvršćene plete¬ 
rom i podnicama. Da bi se moglo ući u grad, nad grabama 
bili su mostovi koji bi se noću dizali jakim željeznim lan¬ 
cima. Jednako podizali bi se mostovi za vrijeme bojeva. 

Ključeve gradskih vrata čuvali su dobri građani što su 
do njih stanovali.« 

»Sve sam, djede, razumjela, samo ne znam što znači 
»Dverce?« zapitaće sad Vesna. 

»Dijete moje, »Dveri« značilo je nekada u starom na¬ 
šem jeziku »Vrata«. Dakle »Dverce« je isto što i mala 
vrata ili vratašca. 

Dverce naziva se danas ona kratka ulica, što spaja Ka- 
tarinin trg sa Štrosmajerovim šetalištem, kojom smo jutros 
prošli. Tu su stajala ta četvrta gradska vrata. 

Vrata »Sirove dverce« ne postojahu još kad je građen 
i 1266 godine dograđen gradski zid. Probijena su u grad¬ 
skom zidu istom 1335 godine. Ove naime godine naloži 

kralj Karlo Roberto banu Mikiću da kod gradskoga zida 
sagradi kraljevske dvore. Ban gradeći te dvore htio je do 
njih probiti velika vrata, no građani se tomu usprotive i 
zatraže da se uz dvor probiju tek malena vrata, kroz koja 
može proći samo po jedan konj, a da se ne ozlijedi. Kralj 
odobri želju građana i on naredi banu da sagrade samo 
malena vrata (dverce). Ova vratašca postoj ahu do 1818 
godine kada su porušena povodom posjete kralja Franje II. 

U ulici Dverce stoji gradski toranj sa stanom čuvara. 
Nad krovom tornja je hodnik s kojega čuvar motri grad, 
i mali zvonik sa zvonom kojim se daje znak za slučaj po¬ 
žara, a inače dnevno zvoni po četvrt sata: ljeti u 22, zimi u 
21 sat. 

Ova je zvonjava uspomena na davna vremena kada su 
se podveče dizali mostovi nad odbrambenim grabama i za¬ 
tvarala gradska vrata. Tim se zvonom, zvanim »Lotrščak«, 
oglašivalo da se vrati u grad tkogod bi se našao izvan grad¬ 
skih zidina. Toranj uz nekadašnje »Sirove dverce« jedna 
je od preostalih gradskih kula, a preuređen je 1857 go¬ 
dine. — Svakoga dana točno u 12 sati oglasi se hicem iz 
topa Zagrepčanima da je podne, i oni po tome ravnaju 
svoje ure. Taj se hitac čuje sve do Turopolja. 

Još ima nešto zanimljivo iz okoline »Dverca« što treba 
da ti ispričam. — Sedamdesetih godina prošloga stoljeća 
našao se slučajno kod nekoga kopanja podzemni hodnik 
što vodi s GriČa prema Tuškancu. Daljim istraživanjem 
utvrdilo se da je veoma velik dio Gornjega grada spojen 
takvim hodnicima. Danas se istražuje mreža tih hodnika, 
kako bi se uglavilo gdje su oni bili i kuda su vodili. Ne¬ 
kadašnji odbrambeni tornjevi na gradskim zidinama imadu 
naročito takve hodnike, pa se zaključuje da su i ovi služili 
za odbranu. 

Iz povijesti o gradnji »Dverca« doznajemo ne samo da 
je postojao u Zagrebu 

„Stari kraljevski dvor“, 


već još i više. Kad je ban Mikić gradio kraljevski dvor 
tamo u blizini mjesta gdje stoji prolaz s Katarinina trga na 
ovo šetalište što ga tu vidiš« — nastavi djed — »probio je, 
kako rekoh, kraj dvora vratašca. On nije smio, gradeći 
dvor, dirati u odbrambenu kulu i sagradio je dvor do nje 
(Katarinin trg broj 6). Tako znamo tačno mjesto gdje se 
nekada uzdizao stari kraljevski dvor. 

U tom dvoru otsjedali su i stanovali kraljevi i voj¬ 
vode kraljevske krvi kad bi dolazili u Zagreb. Tu su 
stanovali: kraljevi Karlo Roberto i njegov sin Ljudevit I 
kad bi posjetili Zagreb. Ovdje je imao svoj stalni stan 
vojvoda Stjepan (1353 godine). Iz toga dvora sprovedeno 
je njegovo mrtvo tijelo 1356 godine i svečano sahranjeno 
u Stolnoj crkvi. Tu je stanovala njegova udovica Marga¬ 
reta sa sinom mladim vojvodom Ivanom, nadalje kraljice 
Jelisava i Marija (1384 godine) kao što i druge kraljevske 
ličnosti. 

Toga dvora nema više, a na njegovu mjestu stoji zgra¬ 
da koja pripada gradu; u njoj prima pretsjednik grada 
različite velikodostojnike i ugledna lica koja posjećuju 
Zagreb.« 

»Zar ne, djede, mi imademo opet kraljevski dvor u 
Zagrebu« — reče Ranko, a djed uzvrati: 

»Jest, danas imademo u Zagrebu 


„Novi kraljevski dvor“ 

što se uzdize suprotno nama u Visokoj ulici nad TuŠkan- 
cem okružen hladovitim perivojem. Na kraju te ulice gdje 
vidiš kraljevski dvor, stajao je nekada uz gradski tvrđavni 
zid veliki odbrambeni toranj. Danas se od ovoga tornja 
vide tek ostaci njegova temelja. Zagreb je imao pet ova- 
kovih tornjeva. 

U onoj visokoj zgradi navrh perivoja odaje su Njiho¬ 
vih Veličanstava Kralja i Kraljice te Njihove porodice. 
Ostale zgrade služe kraljevskoj pratnji. Zgrada, što je 
ispod dvora (u Mesnukoj ulici), spojena perivojem sa sa¬ 
mim dvorom, određena je za dvorski ured (marš,alat). Kao 
što u svojoj prijestonici u Beogradu, tako Kralj i u Za¬ 
grebu vrši Kraljevsku vlast i rješava državne poslove. Zbog 
toga se Zagreb prozvao drugom prijestonicom. 

Njegovo Veličanstvo Viteški Kralj Aleksandar I, koji 
nosi naslov »Ujedinitelj«, više ne živi. Pao je od ubojite 
ruke 9 oktobra 1934 u francuskom gradu Marseillu. 

»Djede, reci nam kako se to dogodilo?« upitaće Ranko a 
djed ce turobnim glasom da odgovori: 

V,t Je r, t0 ^ l” 0 StraŠan d °S ađa j- Čujte! Blagopokojni 
\ 'teški Kralj Aleksandar I pošao je mjeseca oktobra 1934 
godine na velikoj lađi koja nosi ime »Dubrovnik« da po¬ 
sjet, francusku. Pratila Ga je Kraljica Marija. Po stra¬ 
snom nevremenu stiže u francusku luku Marseille. Kralj je 
putovao da osigura svjetski mir, a mislio je da će to po¬ 
stići s prijateljem francuskim ministrom Louisom Barthou- 
om. Nas se Viteški Kralj iskrca u Marseilleu, a francuski 
a narod oduševljeno pozdravlja. No tek se s Barthouom 
poveze u autu, kad istrča između množine ljudi neki čo¬ 
vjek, skoci na kraljev auto i ispali nekoliko hitaca u na¬ 
šega Kralja i u francuskoga Ministra. Oba umriješe' — 
Veselje i velike nade utonuše, a tuga zaokupi Tugo- 

K ral i a A1 ]~ anCasku ’ pa 1 ci j eli svi J et Ni se pouzdavao u 

fkogfr^a ^ ‘ ieg ° V ° naS ‘ 0janie ° k » 

Kralja Aleksandra Ujedinitelja naslijedi Njegov nai 
stan,, s,„ Njegovo Velifanstvo Kralj Petar Drug? koi” e 

"ft U N r'° imC državom p? 

J pokojnoga Kralja Aleksandra Prvoga tri Kra- 

devt a m " a KT n,ka K , n V" U 3 Kn ““" •’-l- Kaiad? 

o^amnaest^godina'"a fc®?" ^ 

prijesto. ^ ’ ° b de P un °ij e tan, stupiće na 

Novi kraljevski dvor 














Njegovo Veličanstvo blagopokojni Viteški Kralj Alek¬ 
sandar I Ujedinitelj posjetio je Zagreb nekoliko puta. 

Prviput došao je još kao Nasljednik prijestolja — Re¬ 
gent — mjeseca juna 1920 godine, i ostao među nama 
tri dana. Radost i oduševljenje bilo je golemo. Tada je 
prviput nakon mnogo stoljeća grad Zagreb primio u svoju 
sredinu Kraljevskoga Gosta narodne krvi. On je došao kao 
zastupnik u kraljevskoj vlasti svoga Uzvišenoga oca Kralja 
Petra I Karađorđevića Velikoga Oslobodioca. 

Drugiput dolazi On među nas 15 augusta 1925 godine. 
Ovoga puta već kao Kralj zajedno s Njezinim Veličanstvom 
Kraljicom Marijom da bude kod proslave tisućgodišnjice 
hrvatskoga kraljevstva. 

Na govor kojim je tadašnji gradski načelnik pozdra¬ 
vio Njegovo Veličanstvo Kralja Aleksandra Prvoga odgo¬ 
vorio je Visoki Gost ovim kraljevskim riječima: »Kraljica 
i Ja zahvaljujemo Vam na pozdravu koji ste nam učinili. 
Radujemo se što ćemo provesti nekoliko sati ovdje u Za¬ 
grebu u vrijeme kada se svako hrvatsko srce s ponosom 
sjeća svoje slavne tisućgodišnje prošlosti. Želio sam da 
lično dođem i zajedno sa stanovnicima Vašega grada po¬ 
dijelim njihovu radost kao njihov Kralj.« 

Kako u Zagrebu do onda nije postojao posebni kra¬ 
ljevski dvor, Kralj bi i Kraljica otsjedali u banskim dvo- 
rima. 

U 1931 godini pohodi Zagreb Njegovo Veličanstvo Vi¬ 
teški Kralj Aleksandar I Ujedinitelj tri puta. 

Najprije dana 25 januara kad s Njezinim Veličan¬ 
stvom Kraljicom Marijom prviput ulazi u svoj novi dom 
što mu je uređen tu do historijskoga Griča. — Jedanaest 
dana boravila su Njihova Veličanstva Kralj i Kraljica u 
Zagrebu. Kroz to vrijeme pohađaju Oni različite ustanove 
grada (škole, zavode itd.), a jednako zalaze i u njegovu 
bližu okolinu da upoznaju narod i da narodu dadu zgodu, 
da ih vidi i da im se pokloni. 

Već 31 maja iste godine dolazi Kraljevski par ponovo 
u Zagreb. Nazočan je velikoj svečanosti povodom dvjesta- 

godišnjice otkako je spasena čudotvorna slika Majke Božje 
od Kamenitih vrata. — Prigodom toga boravka pohodi 
Njegovo Veličanstvo Viteški Kralj Aleksandar I Ujedini¬ 
telj naše Hrvatsko Zagorje i mnoga mjesta sjevernoga i 
istočnoga dijela Savske banovine. 

U mjesecu junu 1931 godine dolazi Njegovo Veličan¬ 
stvo Viteški Kralj Aleksandar I Ujedinitelj opet u Zagreb 
i boravi kroz nekoliko dana na slikovitim i čarobnim na¬ 
šim Plitvičkim Jezerima, pa obilazi kršnu Liku i Gornje 
Primorje. Na povratku polaže temeljni kamen novoj pa¬ 
lači na Trgu Kralja Petra I Velikoga Oslobodioca koja nosi 
ponosni napis: »Dom Kralja Aleksandra I za Jugosla¬ 
vensku akademiju.« 

Po šesti puta dolazi Njegovo Veličanstvo naš Viteški 
Kralj Aleksandar 1 Ujedinitelj u Zagreb 1933 godine, s Nji¬ 
me Kraljica, i proslavijuje 17 decembra svoj dan rođenja, 
— Zagreb u svečanom ruhu, iskićen trobojkama, pun ra¬ 
dosti i oduševljenja pozdravlja svoga Viteškog Kralja i. 
čestita Mu Njegovu danu rođenja. 

Potkraj svoga boravka odvezla su se Njihova Veli¬ 
čanstva u zagrebačku okolinu, i došla jednoga dana u 
selo Šestine kada je trebalo da se vjenča nekoliko mladih 
parova. Kralj i Kraljica stižu upravo u času kad se obred 
vjenčanja obavljao u lijepoj seoskoj crkvi. Njegovo Ve¬ 
ličanstvo Kralj kumovao je lično mladencima. Cijelo selo 
okupilo se oko crkve i oduševljeno pozdravljalo Kralja i 
Kraljicu. Vidite, draga djeco, taj Veliki Kralj jednako 
razgovara s ministrima, generalima, biskupima i velikodo¬ 
stojnicima kao što razgovara s radnikom, seljakom pa i sa 
školskom djecom. 

»Vesno« — reći će Ranko — »i ja sam često dočekivao 
našega Kralja. Kad sam ovako čekao na Njegov dolazak 
u blizini dvora, vozio se u automobilu s Kraljicom Ma- 
i'jom, mi smo ih pozdravljali poklikom: »Živio Kralj i 
Kraljica!« On je nama, znaš, zapravo meni, mahnuo ru 
kom. Jest, djede, meni je Kralj odzdravio! Jest, jest! Mo¬ 
žeš pitati moga saučenika Peru koji je stajao sa mnom u 

redu kad smo čekali Njihova Veličanstva Kralja i Kra¬ 
ljicu.« 

Djed će pogladivši Ranka opet da nastavi: »Čujte me 
dalje, djeco! 

Osim tih svečanih pohoda Njegovo Veličanstvo Vi¬ 
teški Kralj Aleksandar I Ujedinitelj dolazi u Zagreb 
kadgod mu se pruži zgoda; naročito za vrijeme svoga bo 
ravka na čarobnom slovenskom Bledu ili kad bi Ga vodio 
put kroz Zagreb. Svagda bi se navraćao, makar i na kratko 
vrijeme,, provezao se gradom i njegovom okolinom, uživao 
u njezinim prirodnim krasotama. 

Posljednji svečani, ali nadasve turobni pohod našega 
Viteškoga Kralja Aleksandra I Ujedinitelja Zagrebu, bio 
je 14 i 15 oktobra 1934 godine. Tada su prevezeni Njegovi 
zemaljski ostaci iz Francuske preko Splita i Zagreba u To¬ 
polu na Oplenac — Njegovo vječno počivalište.« 

»Djede, što je to Oplenac?« zapita Vesna. Djed će: 
»Blagopokojni Kralj Petar I Oslobodilac zavjetovao se Bogu 
da će na svome imanju sagraditi crkvu. To je zadužbina 
Njegova i Kraljevske porodice Karađorđa. U toj su crkvi 
pokopani članovi porodice Karađorđa. Brežuljak na kome 
je sagrađena crkva zovu Oplenac, a leži u Šumadiji (Sje¬ 
verna Srbija) nedaleko Mladenovca i Aranđelovca.« 

Kad se Ranko i Vesna nagledali kraljevskoga dvora 
i njegova perivoja, svrati djed njihove poglede na južni 
rub Griča i nastavi: »Evo, djeco moja, ispred nas bio je 
nekada, kako već spomenuh, također gradski zid, ali je 
kasnije tu uređeno 

„Strosmajerovo šetalište 4 *. 

Sve do 1818 godine bio je to zapušten i strm obronak 
brijega, a istom te godine poravnana je i proširena nje¬ 
gova zapadna strana povodom dolaska kralja Franje II u 
Zagreb. 

U sredini današnjega šetališta, ondje ispred »Dverca«, 
osta i dalje strmina. Ta je strmina na rubu podzidana i 

gore oko ravnine obrubljena željeznom obgradom. Ova je 
obgrada postavljena 1853 godine na istočni kraj šetališta, 
i tada je ta njegova strana uređena. 

Drvoredi na čitavom šetalištu zasađeni su 1859 godine. 

Sam »Grič« bio je kapucinski vrt a na mjestu ove 
zgrade (današnji apelacioni sud, prije muška realka), 
stajala je njihova crkva i groblje sv. Ivana. Do crkve bio 
je kapucinski samostan koji je sagrađen početkom XVII 
stoljeća. Još danas možeš u toj kući vidjeti samostanske 
grobnice, a u dvorištu kuće lijepu veliku vodospremu 
(cisternu). Tu na Griču podizao se još početkom XIX sto¬ 
ljeća zapadni gradski toranj, nazivali su ga »Kapucinski 
toranj«. — Ovdje, do nas, bila je i podružnica remetske 
braće pavlina u kojoj su otsjedali kad bi iz Remeta dolazili 
u Zagreb. 

Na istočnoj strani šetališta je velika zgrada u kojoj 
1607 godine otvore isusovci prvu zagrebačku mušku gimna¬ 
ziju. Taj je zavod proširen tečajem vremena, a polovinom 
XVIII stoljeća dodana mu je akademija u kojoj su se 
držala predavanja viših nauka (filozofija i pravo). Ovu 
akademiju polazili su đaci iza svršene srednje škole. To su 
počeci današnjega zagrebačkog Univerziteta koji je osno¬ 
van 1874 godine i bio u toj zgradi sve do 1883 godine, oda¬ 
kle seli u Donji grad. Ovdje na Štrosmajerovu šetalištu 
sada je smještena ženska realna gimnazija. 

Zaokruži, dragi moj Ranko i ti Vesno, pogledom 
odavle prema jugu od istoka na zapad, da zapamtite ka¬ 
kva je 

„Zagrebačka okolina gledana sa Strosma- 
jerova šetališta 44 . 

Tu se prostire široka Savska Nizina koju Sava raz¬ 
dvaja. Eno vidiš lanac Vukomeričkih Gorica, na zapadu 
u modrini Samoborsku Plješivicu, a ispod nje podiže po¬ 
nositu glavu Okić-grad. Na dalekom se južnom obzorju 
pokazuje, kad je vedro, kršni Klek, a za naročito lijepa 

vremena Gola Plješivica kod Plitvičkih jezera i visoka 
Klekovača (1790 m) na Grvljevici (Bosna). Na istočnoj 
strani proteže se vinorodna Moslavačka Gora, a bijeli se 
dvorovi redaju ravnom Posavinom.« 

Vesna će uto da upita djeda: »Kaži mi, djede, šta se 
ono crno tamo vuče i ostavlja za sobom trag bijela dima?« 

»To je željeznica, dijete moje« — tumači joj djed i 
nastavlja: 

»Sa Štrosmajerova šetališta vidimo gdje se u različitim 
smjerovima protežu željezničke pruge koje vežu Zagreb 
s gradovima i mjestima naše države i drugih zemalja. 

Eno ti s Glavne stanice (Zagreb ima još stanicu Sava 
i Samoborsku) željeznička pruga na sjevernu granicu dr¬ 
žave preko Maribora s jedne (Austrija), a preko Čakovca 
(Krapina, Varaždin) s druge strane (Madžarska), te preko 
Ljubljane na zapadnu našu granicu (Italija). 

Pruga što kreće preko savskoga mosta na istok vodi 
u našu prijestonicu u Beograd, a odvaja se putem (kod 
Sun je) za Banjaluku, pa dalje za Sarajevo (kod Slavon¬ 
skoga Broda) i nastavlja za Dubrovnik (Gruz). Ta pruga 
ima još neke spojke na sjever preko Slavonije i Srijema 
(Slavonska Požega, Kašice, Vinkovci) za Vojvodinu (Su- 
botica). 

Pruga što s Glavnoga kolodvora ide prema Savi i pre¬ 
lazi savski most, skreće odmah iza mosta na zapad i svr¬ 
šava uz morsku obalu na Sušaku. Od ove pruge odvaja 
se, u blizini Ogulina (Oštarije), druga pruga što vodi j 
S plit. 

Sada ćemo da krenemo na 

• 

„Katarinin trg“, 

i to preko Markovićeva trga što su ga ranije nazivali 
Kapucinski. Svoje novo ime dobio je po dru. Franji Mar 
koviću (1845 — 1914)* velikom našem pjesniku (Koban i 

*) Gdjegod su u zagradama dva broja odijeljena crticom, označuje 
prvi godinu rođenja, a drugi godinu smrti. 

Vlasta). Na tom trgu stoji kuća broj 3, nekada vlasništva 
znamenite porodice Zrinjski. 

Prije negoli stupimo na Katarinin trg, pogledaj na uglu 
Ulice 23—X—1847 tu veliku staru zgradu. To ti je Grč- 
ko-katoličko sjemenište s crkvom. Ta ulica (prije Gospod 
ska) prozvana je svojim današnjim imenom na spomendan 
kad je banski namjesnik biskup Haulik svemu narodu pro¬ 
glasio saborski zaključak da se »narodni jezik imade da 
uvede po svoj zemlji u škole i urede.« 

»Ima li što u povijesti o toj crkvi i sjemeništu?« zapita 
Ranko. — Djed mu tumači ovako: 

»Već u XV a naročito potkraj XVI stoljeća pobježe ve¬ 
lik broj žitelja iz Bosne i Hercegovine pred Turcima i nađe 
utočište u Hrvatskoj (Krajina). Žitelji grčko-katoličke vje¬ 
roispovijesti što žive oko nas, potomci su jednoga dijela tih 
bjegunaca. 

Prvim biskupom Grčko-katoličke biskupije postavljen 
je Simun Vratanja (1612). Za uzgoju grčko-katoličkoga sve¬ 
ćenstva i mladeži nabavljena je evo na tom mjestu prizem¬ 
nica. U drugoj polovici XVIII stoljeća izgori ova prizem¬ 
nica i osta samo jedna soba, a onda je sagrađena ova dvo¬ 
katnica. Godine 1831 sagrađena je crkvica sv. Vasilija, a 
1886 podignuta je današnja crkva u čast slavenskih apo¬ 
stola sv. Ćirila i Metodija. 

Preko puta ove crkve stoji kuća u kojoj je 1872 godine 
umro dr. Ljudevit Gaj (rođen u Krapini 1809 godine). Ti 
znadeš da Gaja zovu ocem ilirskoga preporoda. On je pod 
ilirskim imenom želio okupiti sve južne Slavene, budio je 
narodni duh i otpor protivu tuđinstva. On je prvi počeo 
štampati novine na hrvatskome jeziku. 

Evo nas, djeco, na Katarininu trgu što se prije po crkvi 
zvao Trg sv. Katarine, a 1928 prozvan današnjim imenom 
po Katarini Frankopanovoj (1625 — 1673), supruzi Petra 
Zrinjskoga, slavnoga vojskovođe i narodnoga mučenika 
(1621 1671), koji za domovinu izgubi glavu u Bečkom No¬ 

vom Mjestu. 

Ovaj trg danas je najčešće tih i pust. Nekada, u davnini, 
bila su tu slavlja, naročito u XIV stoljeću kad su tu boravili 
kraljevi u svojoj palači kraj Dverca i primali poslanstva. 
No i iz XIX stoljeća zabilježena je jedna važna zgoda 
kada je na dan 5 juna 1848 godine na tom trgu pod vedrim 
nebom položio ban Jelačić u ruke pravoslavnoga patriarhe 
Josipa Rajačića prisegu prigodom svečanoga uvođenja u 
bansku čast. 

Tu podalje vidiš pročelje gimnazijske zgrade kojoj je 
glavni dio, kako znadeš, okrenut na Štrosmajerovo šetali¬ 
šte. Ispred nas je crkva sv. Katarine što se kao kapelica spo¬ 
minje već u XIV stoljeću. 

Početkom XV stoljeća presele dominikanci koji su sta¬ 
novali u Vlaškoj ulici u utvrđeni Gornji grad i dograde uz 
kapelicu samostan. Za vrijeme borbi između Ferdinanda i 
Zapolje ostave dominikanci Hrvatsku posve, napuste i sa¬ 
mostan i kapelicu. Zagreb pokloni i samostan i kapelicu do¬ 
puštenjem kraljevske komore (ured putem kojega se vrše 
kraljevski zaključci) isusovcima da sebi sagrade zgradu za 
gimnaziju. — Biskup Petar Domitrović postavi 1620 go¬ 
dine temeljni kamen za novu crkvu koju izgradiše isusovci, 
a 1632 godine posveti je biskup Franjo Ergeli. 

Veliki požar 1645 godine, kad je izgorjela polovina 
Gornjega grada, uništi i crkvu sv. Katarine zajedno sa sa¬ 
mostanskim kolegijem. Popravljena strada ponovo požarom 
1674 i 1706 godine.« 

Vesna umoli djeda da pođu u crkvu pa da je razgle¬ 
daju iznutra. A djed reče: 

»Pođimo dakle u crkvu. — Današnja njezina unutra 
šnjost potječe iz prve polovine XVIII stoljeća. Zagrebački 
dobrotvori podižu u čast sv. Katarine žrtvenik. Crkva ima 
glavnu lađu i dvije pokrajne s osam manjih žrtvenika, a 
nad ovima je t. zv. galerija i oratorium (bogomolja). Osim 
žrtvenika uresili su zagrebački dobrotvori crkvene zidove i 
svod slikarijama u bojama, sadrenom plohorezbarijom (re- 
liefima) i arabeskama. 

Potresom 1880 godine crkva je ponovo postradala, pa 
se u njoj sruši jedan dio svoda nad ulazom. Na trošak 
zemlje ona je obnovljena, njezino pročelje poljepšano i 
ukrašeno kipovima. Bila je nekoć, pa je još i danas đačka 
crkva.« 

»Uistinu?« — čudi se Vesna. 

»Jest!« — uzvraća djed. »Ne polazi samo srednjoškol¬ 
ska omladina mise i propovijedi, već se svake nedjelje slu¬ 
ži i akademska sv. Misa. 

Kako vidite« — produži djed — »neposredno đo Ka- 
tarinina trga jest 


„Jezuitski trg“ 

sa starom velikom vojnom zgradom. Ta zgrada bila je jezu¬ 
itski samostan. Treba da znadeš, Ranko, da je car Rudolf 
II (1600) dopustio da se jezuiti nasele u Hrvatskoj. Kako 
Zagrebačka gradska općina u razmiricama s Kaptolom osam 
godina nema svoga duhovnika, dođu 1606 godine ovamo ti 
redovnici i sagrade ovu prostranu zgradu koja i danas stoji, 
a nosi na sebi u dvorištu znakove staroga građevnog sloga 
(renesanse). Osim ove zgrade, kako znamo, podižu jezuiti 
crkvu sv. Katarine, gimnazijsku zgradu i urede svoje sje¬ 
menište. 

Kada je red 1773 godine raspušten, pripade njegova 
imovina naukovnoj zakladi od koje u drugoj polovini pre- 
đašnjega stoljeća preuze ovu glavnu zgradu vojna uprava, 
pa je od 1918 godine vlasništvo IV Armijske oblasti naše 
hrabre vojske. Gimnazijska zgrada s crkvom sv. Katarine 
sluzi i dalje naukovnim svrhama, dok je sjemenište pretvo¬ 
reno u Plemićki konvikt koji je na uglu susjedne Habdeli- 
ćeve i Kamenite ulice. — Juraj Habdelić najplodniji je 
kajkavski pisac XVII stoljeća. Kao rektor kolegija proširi 
zagrebačku gimnaziju na akademiju s pravom sveučilišta. 

Konvikt je namijenjen prema zadužbinama što su zaa 
n jega osnovane u XVII stoljeću odgajanju ilirske omlađi- 

ne. Sam zavod ima se prozvati po glavnome njegovu osni¬ 
vaču »Frangepaneum«. Ako bi Turci zauzeli Zagreb, (sLi 
im nikada nije pošlo za rukom), zavod će se premjestiti, ali 
uvijek ima da služi odgoju ilirske mladeži.« 

»A što je danas u toj zgradi?« — obrati se Ranko dje¬ 
du. — Djed mu reče: 

»Kad je istarska omladina iza velikoga svjetskog ratn 
bila primorana ostaviti svoju Istru, smještena je u taj za¬ 
vod.« 

Kako su se djed Marko i njegova unučad našli u blizini 
svoga doma umorni — djed pričanjem, a unučad gleda¬ 
njem i pozornim slušanjem — pođu kući da se odmore, pa 
da nastave šetnju 


„Drugi dan” 

i da posjete one dijelove Gornjega grada što ih nijesu sti¬ 
gli prvoga dana da obiđu. Pođe stoga djed s unučadi od¬ 
mah iza ručka Kamenitom ulicom na stari 

„Markov trg“ 

koji se 1929 godine po znamenitom javnom radniku, knji¬ 
ževniku, narodnom poslaniku i kraljevskom ministru pro¬ 
zvao Trg Stjepana Radića (1871 — 1928). 

Djed će tada da otpočne svojim pripovijedanjem ovako: 
»Prvo što vam upada u oči jest 

„Crkva sv. Marka“ 

što se diže usred trga. Priča se da je tu crkvu sagradio kralj 
Bela IV 1256 godine. 

Ona je postojala po svoj prilici već i prije, pak je 
propala za provale Tatara, a na njezinim se ruševinama 

podigla današnja crkva. Izvan svake je sumnje da je ta 
nova crkva sagrađena odmah kada je Bela IV 1242 go- 



Markov trg — XIX stoljeće 

dine proglasio Zagreb slobodnim kraljevskim gradom. To 
saznajemo iz listine kojom kralj podjeljuje gradu (Gricu) 
dopuštenje da može držati veliki Markovski sajam. 

Krajem XV stoljeća prizidana je crkvi na sjeveroza¬ 
padnom uglu malena kapelica u čast mučenika sv. Fabijana 
i Sebastijana, zaštitnika od kuge. Stoga se još i sada na 
dan ovih dvaju svetaca drži u Gornjem gradu zavjetna pro¬ 
cesija (20 januara). 

Tečajem vremena nastrada crkva više puta. Silan po¬ 
tres 1502 godine ošteti joj krasan zvonik (gotski) tako, te 
ga moraju rušiti do temelja i podižu novi koji dva puta 
zajedno s crkvom grozno strada od užasnih požara (1645 i 
1674). Na brzu ruku i dosta loše poprave zvonik i crkvu 
dok gradska općina ne podigne ovaj zvonik što ga gledaš. 
Ova kapa na zvoniku postavljena je — kako čitaš na njoj 
— 1841 godine.« 

Sad zamoli Vesna djeda da pođu u crkvu. Djed privoli 
i nastavi u crkvi: 

»Pred sobom vidiš svetište, a sa svake strane po jednu 
udubinu s manjim žrtvenicima. Desni posvećen je sv. Kri¬ 
žu. Tu su u srednjem vijeku polagali svečanu prisegu ba¬ 
novi, pa zastupnici, načelnici (pretsjednici općine) i drugi. 
Žrtvenik na lijevoj strani posvećen je Majci Božjoj. Tako 
je crkva razdijeljena u tri lađe. Svodove nose četiri odebela 
valjkasta kamena stupa. 

Sad smo na južnom izlazu iz crkve. Tu je visoki gotski 
ukras stare crkve isklesan od kamena, na vršku s Kristom 
uz Majku, pod njim u sredini sv. Marko, a s jedne i s dru¬ 
ge strane kameni kipovi ostalih apostola. 

Da razmotrimo, djeco, 


„Okolinu crkve sv. Marka“. 

Gledajte, tu oko crkve bilo je u srednjem vijeku gro¬ 
blje po običaju onoga vremena. Ne znamo kada je ono 
maknuto, ali je to bilo svakako vrlo rano. 

Poznato je u povijesti da je tamo prema južnoj strani 
trga bio javni zdenac i kip Majke Božje koji je maknut 
1864 godine. Do vrata crkve bio postavljen stup (Pranger) 

na kojem su morali sjedjeti osuđenici. — Kraj crkve odr¬ 
žavao se veliki markovski sajam punih četrnaest dana. 

Godine 1572 buknula je seljačka buna zbog grozota i 
nezakonitosti što su ih seljaci trpjeli od svojih gospodara. 
Naročito ih je mučio vlastelin Franjo Tahi, gospodar Su- 
sjedgrada i Stubice. Uzalud se seljaci (kmetovi) tužili i sa¬ 
mome kralju — Tahi ju se nije ništa dogodilo. — Stoga nije 
čudo što su se kmetovi počeli buniti. Vod ustanka bio je 
kmet Matija Gubec iz Stubice, čovjek čestit i uman. Usta¬ 
nak se brzo širio po cijelome Zagorju, oko Jaske, po Kranj¬ 
skoj i Štajerskoj tj. po Sloveniji. No plemići ni jesu miro¬ 
vali. Njihova vojska bila je dobro spremljena i izvježbana, 
a seljaci su imali tek vile, kose i sjekire, pa se ni jesu mogli 
odrvati plemićima. S nesretnim seljacima postupali su vrlo 
okrutno. Vele da je samo na jednoj divljoj kruški visjelo 
sestnaest seljaka, a Matija Gubec, prozvan »Seljačkim kra¬ 
ljem« bude uhvaćen (15 februara 1573). Pripovijeda se da 
ga je plemićka vojska okrunila usijanom željeznom kru¬ 
nom tu usred trga, jer su ga obijedili da se htio proglasiti 
seljačkim kraljem. Tijelo su mu rasčetvorili i bacili na sve 
četiri strane svijeta. Tu pred južnim crkvenim vratima 
označeno je mjesto s ovih pet ukopanih kamena, na kojem 
je izvedeno to strašno krunisanje. Tamo dalje prema jugu, 
na uglu ulice što vodi na Katarinin trg, uklesan je Gupčev 
lik. 

Nekoji povjesnici misle da je Matija Gubec pogubljen 
na sjevernom kraju Nove Vesi, pa je stoga ondje i trg pro¬ 
zvan Gupčeva zvijezda. 

lečajem vremena na Markovu trgu odigravaju Se mno¬ 
ge žalosne i radosne zgode. Jedan od više takovih žalosnih 
dana bilježi povijest naročito 29 jula 1845 godine kad su 
se protivničke građanske stranke sukobile na trgu, a vojska 
koja je tu bila dobi od bana Franje Hallera zapovijed da 
puca. Za kratak čas palo je trinaest nedužnih žrtava, a bilo 
je i mnogo ranjenih. To su »Srpanjske žrtve«. 

Toliko sam htio reći o samom Markovu trgu, a sada 
pogledaj na zapadnoj mu strani odugačku jednokatnu 
kuću. To su banski dvori. O tom želim da sada pričam. 

Sve do XIX stoljeća jedva da je i bilo banskih dvorova 
u Zagrebu. Treba tek izuzeti najstarije vrijeme do polo¬ 
vine XIII stoljeća. U to vrijeme stoje banski dvori na Kap¬ 
tolu pred Stolnom crkvom. Kad je Zagreb (Grič) utvrđen, 
prenose banovi svoje sijelo u Gornji grad. Gclje su zapravo 
tu stanovali, nije nam poznato. Međutim kako su banovi 
bili većinom velikaši i bogati, vjerujemo da su veći dio vre¬ 
mena stanovali u vlastitim kućama (Keglevići, Draskovici, 
Zrinjski). 

Banovi kraljevske krvi stanuju u kraljevskom dvoru 
kraj Dverca. Koji su banovi pod jedno biskupi, imađu svoj 
stan u biskupskom dvoru. Mnogi banovi prebivaju izvan 
zemlje. 

Sve do početka XIX stoljeća nema stalnih banskih 
dvorova. Tek 1808 godine kupljena je ova zgrada na Mar¬ 
kovu trgu od obitelji baruna Kulmera i određena za ban¬ 
ski stan. Izvana doduše nije osobito ugledna i vidi se da je 
zgrada građena prije više od stotinu i pedeset godina. Iz¬ 
nutra je uređena ukusno i bogato, dostojna banske časti da¬ 
našnje »Savske banovine«. — Do ove zgrade, kao i u nekim 
drugima ovdje na trgu, smješteni su uredi uprave Savske 
banovine. 

Na sjeveroistočnoj strani trga, i to na uglu prema Ulici 
29—X—1918 (prije Županijska ulica), stoji zgrada bivše 
sabornice sagrađena 1844, a pregrađena 1910 godine. Tu se 
sada drže skupštine Banovinskoga vijeća Savske banovine. 
Na suprotnom uglu trga stoji župni dvor Župe sv. Marka.« 

»Djede, zašto se nazvala Županijska ulica Ulicom 
29—X—1918?« upita Ranko. 

»Jer je toga dana na saboru kraljevina Hrvatske, Slavo¬ 
nije i Dalmacije zaključeno da se Hrvatska i Slavonija 
s ostalim dijelovima Jugoslavije ujedine u jednu državu. 

Djeco, s druge strane tamo prema jugu, a na uglu Mar¬ 
kova trga i Ulice 23—X—1847, stoji gradska vijećnica. To 
su bile zapravo dvije zgrade: gradska (magistrat) i kaza¬ 
lišna. Danas su obadvije spojene u jednu zgradu koju za¬ 
prema samo Gradsko poglavarstvo.« 

»Kako si, djede, kazao da je ova zgrada na tom uglu 
bilo naše kazalište? Ovako malena i neznatna zgrada!« — 
Vesna se začudi, a djed nastavi: 

»Ajde, da vam pripovijedam o povijesnom razvitku 
naše kazališne umjetnosti. Ona seže natrag sve u XVII i 
XVIII stoljeće. U ono doba nemamo uopće zasebne kaza¬ 
lišne zgrade, niti se pretstavljalo javno za općinstvo. Glu¬ 
milo se u privatnim plemićkim kućama i dvorovima, a po- 
gdjekad u sjemeništima, i to samo za izabranike. 

Početkom XIX stoljeća imađemo u neku ruku napre¬ 
dak, te se glumi u velikoj dvorani u nekadašnjoj Kapucin- 
skoj ulici, sada Matoševoj (pjesnik, 1873 — 1913). Kasnije 
je pozornica uređena u Demetrovoj ulici koja se onda pro¬ 
zvala Kazališna ulica, i to u zgradi u kojoj je danas smje¬ 
šten Prirodoslovni muzej. Tu se glumilo sve do 1834 go¬ 
dine. 'Kad je građanin Krištof Stanković dobio na lutriji 
oveći zgoditak, sagradio je stalno kazalište u novoj Kazališ¬ 
noj ulici (nekada zvana »Blatnom ulicom«). Ova ulica nosi 
sada ime Josipa Freudenreicha, jednoga od osnivača Na¬ 
rodnoga kazališta (1827 — 1881). Svečano otvorenje bilo je 
4 oktobra 1834 godine. 

; Od toga se dana računa život tako zvanoga »Varoškoga 
teatra« na Markovu trgu. Još nekoliko godina u tom su ka¬ 
zalištu glumili i pjevali stranci na tuđem jeziku, no narodni 
je preporod prokrčio put hrvatskome jeziku do pozornice. 
Poslije mnogih neprilika i smetnja bude naše kazalište u 
Gornjem gradu 1861 godine proglašeno stalnim zemalj¬ 
skim zavodom. 

U Gornjem gradu ostalo je kazalište sve do 1895 go¬ 
dine kad je podignuto novo u Donjem gradu na trgu Kra¬ 
lja Aleksandra I Ujedinitelja (prije zvan Sveučilišni, zatim 
cUilsonov trg). 

Po kućama te ostacima zgrada i građevina, što su pre¬ 
ostale iz davnih vremena na Griču i Gornjem gradu, mo¬ 
žete sebi, djeco, predočiti kakve su bile 

„Stare gradske ulice“. 

S Markova trga vodi na sjever Ulica Đure Basaričeka, 
javnog radnika i narodnog poslanika (1884 — 1928). Ta se 
ulica nekada nazivala »Pivarskom« po prvoj pivari u Za¬ 
grebu. Neke malene kuće su ostatak nekadašnjega Zagreba, 
pa nam kazuju kako su u davno vrijeme izgledale zagre¬ 
bačke zgrade. Nekada su kuće bile većim dijelom prizem¬ 
ne, sagrađene od drva, i nisu bile građene jedna uz drugu, 
već su obično odijeljene dvorištem, a iza kuća su vrtovi. — 
Imućniji građani imadu jednospratne kuće sa zidanim pri¬ 
zemljem i drvenim spratom. Bogatiji građani posjeduju zi- 
danice na jedan sprat i zovu takovu kuću dvorom. Veće ple¬ 
mićke kuće stoje uz južni gradski zid uzduž današnjega 
Strosmajerova šetališta oko nekadašnjega kraljevskog 
dvora, a zovu ih palačama. 

Tako smo prispjeli, sinko, do Opatičke ulice koja ide uz 
nekadašnji istočni gradski zid. Ime ovoj ulici je po starom 
samostanu u kojem je, kako se pripovijeda, duvna (opatica) 
Judita Petronila, kćerka nesretnoga bana Petra Zrinjskoga. 
svršila svoj mukotrpni život. 

Opatička se ulica sastaje s Demetrovom. Na sjevernom 
je dijelu Opatičke ulice, na istočnoj strani, zgrada koja je 
do cara Josipa II bila samostan duvna uršulinka. Tu je do 
1850 godine i poštanski ured. Pisma i druga pošta sve do 
toga doba dolazi kolima iz Beča u Zagreb i natrag samo dva 
puta na sedmicu. Na zapadnoj strani, na kraju Opatičke 
ulice, stoji opet velika zgrada. Pri zemlji te zgrade je dr. 
Ljudevit Gaj smjestio 1836 godine svoju »Narodnu ilirsku 
tiskaru« gdje je ostala sve do 1840 godine. 

U staro doba, dijete moje, je ovdje svršavao Gornji 
grad dakle tadašnji Zagreb.« 

»Djede, pa zar su u tom Gornjem gradu bili također 
trgovci i zanatlije?« Zapita Ranko, a djed ga pouči: 

»Jest, moj mališu! Uz palače i dvorove obitavahu u svo¬ 
jim kućicama sitni trgovci i zanatlije. Jednu ovakvu malu 
trgovinu pokazaću ti sutra, ona još i danas postoji, a o za¬ 
natlijama, čuj me, što ću ti reći: 

U prijašnje vrijeme, kad još nema u nas tvornica i ve¬ 
likih preduzeća, vrijedni zanatlije izrađuju odijela, obuću i 
sve što građani trebaju. Oni osnivaju udruženja za zaštitu 
svojih prava. Takva udruženja zanatlija svake pojedine 
struke zovu oni »Ceh«. Tako imamo bravarski, kovački, 
krojački, postolarski, vezarski, stolarski i različite druge 
cehove. Svako ovo udruženje bira svoga pretsjednika (Ceh- 
mestra). — Naučnik (šegrt) treba da je kod svoga zanat¬ 
lije gospodara po nekoliko godina, pa kad postane pomoć¬ 
nik (kalfa), polazi na neko vrijeme u svijet. U kojem veli¬ 
kom gradu (Beč Pariz , Berlin i dr.) pođe vrsnom zanat¬ 
liji, i bude kod njega neko vrijeme, onda potraži drugoga, 
i tako u svijetu steče izobrazbu za svoj zanat. 

Kad se zanatski pomoćnik pun znanja i vještina vrati u 
Zagreb, treba da dokaže i djelom da je potpuno sposoban 
svojem zanatu. On zato izradi kakav naročito lijep predmet. 
Na primjer umjetno izrađenu bravu, ili prekrasno odijelo, 
fine cipele ili drugo što iz svoje struke. Ovaj njegov pred¬ 
met zvali su »Majstorski komad« (Meisterstiick), i time je 
pomoćnik dokazao da je sposoban za samostalno vođenje 
svoga zanata i da može biti primljen u svoj ceh. 

Svečano primanje obavlja »Meštar ceha« u krugu osta¬ 
lih zanatlija.« 

»Djede, a danas nema više cehova?« — zapita Ranko. 

Djed će: »Danas ima doduše još nekojih od tih udru¬ 
ženja, ali samo po imenu kao uspomena. Možeš cehovske 
članove vidjeti kod svečanih zgoda (procesija) pod njiho¬ 
vom zastavom.« 

»A što je, djede, bilo ovdje gdje je svršavao tada Za¬ 
greb?« zapita Ranko. 

»Toranj koji još i danas stoji ovdje dobro uščuvan, a 
nazvan »Popov toranj«. (Nekada muška vježbaonica i uči¬ 
teljska škola, a sada zvjezdarnica s velikim dalekozorom). 

Već se u XII stoljeću spominje da je na tom mjestu 
stajao lovački dvorac vojvode Andrije. Vojvoda je obično 
stanovao u svojoj kući uza Stolnu crkvu. Loveći lov zala¬ 
zio bi na brdo u dvorac. Taj je dvorac pripadao kralju sve 
do 1247 godine kada ga kralj Bela IV pokloni Kaptolu 
(odatle ime »Popov turen«). To je četverouglasta visoka 
kula, nekada vlasništvo kaptolsko, a kasnije gornjogradska 
odbrambena kula. 

O tom tornju pripovijeda se ovo: Kad su neprijatelji 
navaljivali na Kaptol, onda bi kaptolska gospoda crkvene 
dragocjenosti, novac i druge vrijedne predmete, valjda 
podzemnim hodnicima, prenijeli u »Popov toranj«. Čim bi 
prestala pogibao od neprijatelja, odnijeli bi sve opet na¬ 
trag na Kaptol i u Prvostolnu crkvu. U slučaju veće pogibli 
prenosili bi dragocjenosti ćak na Medvedgrad. 

Nekadašnji gradski zid ima više ovakvih kula i tor¬ 
njeva. Jedan smo toranj vidjeli u Dvercu. Njega su pro¬ 
zvali »Vatrojavnim tornjem«. Drugi je stajao na Griču — 
Kapucinski toranj. Treći je stajao na kraju Visoke ulice 
gdje je kraljevski dvor. Osim toga postoji i danas toranj u 
dvoru grofa Đure Jelačića u Demetrovoj ulici i još jedan 
kraj Kamenitih vrata. — Još imademo u srednjem vijeku, 
kao i drugdje tako i na našim gradskim zidinama, posebne 
manje »Kule-stražarnice« (habernik ili sarampov). U njima 
stoje stražari koji najavljuju prijeteću pogibao i navalu na 
grad nekada trubljom, zvoncem ili klepetalom, a u kasnija 
vrijeme puščanim hicem. 

Ispod »Popova tornja« na starim gradskim zidinama 
stoji 


„Vrazovo šetalište 44 . 

Do 1842 godine tu je posve zapušten strmi obronak bri ¬ 
jega. Kako je u blizini Popova tornja na tom obronku bio 

poštanski ured, zauze se upravitelj pošte Palain za taj onda 
zapušteni kraj, te vlastitim sretstvima i dobrovoljnim pri¬ 
nosima dade podzidati brijeg, urediti šetališne putove i na¬ 
sade. Tu podigne omanju zgradu što i sad stoji. U toj zgra¬ 
di postavi kavanu koju nazovu po njegovu imenu »Palai- 
novka«. 

Isprva se ovo šetalište nazivalo »Sjeverno šetalište«, dok 
ne zadobi sadašnje svoje ime po pjesniku Stanku Vrazu 
(1810 — 1851; spjevao Đulabije, Glasovi iz Dubrave Žero- 
vinske) — Vrazovo šetalište. 

Na tom šetalištu polovinom XIX stoljeća sastaje se 
otmjeni svijet grada Zagreba, kako je sada uobičajeno na 
Zrinjskom trgu. Za ljetnih poslijepodneva svira vojna gla¬ 
zba, i tu se pod Popovim tornjem prodaje prvi sladoled.« 

Ponešto umorni sjednu djed i unuk na klupu u prijatnoj 
hladovini i upru svoje poglede na 


„Ilirski trg 44 , 

a djed počne da pripovijeda ovo: 

»Ovaj trg zvao se ranije »Kipni trg« kao i »Kipna ulica« 
tamo do Kamenitih vrata. Na tom trgu stajala je već prije 
više od stotine godina kapela s kipom, i odatle mu ime. Kod 
te kapele sastajali bi se svake godine hodočasnici grada 
Zagreba pod voćstvom svoga gradskoga načelnika i župni¬ 
ka kad bi se vraćali zavjetnom procesijom s prošteništa u 
Mariji Bistrici. Odatle bi polazili u crkvu sv. Marka, kao i 
danas što polaze od crkve sv. Petra.« 

»Tu sam ja procesiju vidio ove godine« — upadne u ri¬ 
ječ Ranko — »i sjećam se koliko je tu bilo ljudi, glazbi, a 
i mnogo se pjevale nabožne pjesme.« 

»Imaš pravo, i ja sam to gledao,« reče djed i nastavi: 

»Stara trošna kapela porušena je, a trg je nazvan »Ilir¬ 
ski« za uspomenu hrvatskih preporoditelja — Iliraca. 

S ovoga trga vodi nas put sjeverno u Jurjevsku ulicu. U 
tu ulicu ulazilo se »Novim (Poljskim) vratima«. Posve na; 

njezinu početku na zapadnoj strani, stoji u toj ulici kuća u 
kojoj je živio i umro slavni pjesnik Ivan Mažuranić (1814— 
1890; napisao »Smrt Stnail-age Čengijića, 14 i 15 pjeva¬ 
nje Gunđulićevu Osmanu).« 

Ranko će: »Hajdemo, djede, u tu Jurjevsku ulicu da 
vidimo dokle će nas dovesti taj put?« 

A djed će: »Dobro, pođimo Jurjevskom ulicom na nje- 
zinu prvu uzvisinu gdje ćemo naći 


„Perivoj srpanjskih žrtava 4 . 

Ovdje, gdje danas stoji perivoj, bilo je još u drugoj 
polovini prošloga stoljeća »Jurjevsko groblje«. To nam vec 
pokazuje glavni ulaz u perivoj, jer su u njem kao u pred¬ 
vorju groblja još i danas spomenici pokojnika koji su ži¬ 
vjeli prije stotinu i više godina. I dalje u samom perivoju 
nalazimo stare grobne spomenike i ploče pod kojima su 
grobnice davno umrlih pokojnika. 

Vidiš, Ranko, u perivoju je i crkvica posvećena sv. Jur- 
ju, zaštitniku groblja. I u crkvici i oko nje također su gro- 

bovi. 

Pred samom crkvom stajala je grobnica s gvozdenim 
spomenikom na kojem spava lav. U toj grobnici počivahu 
kosti nevinih žrtava od 29 jula 1845 o kojima sam ti kazivao 
kad smo bili na Markovu trgu, kako su pali zbog bijesa ta¬ 
dašnjega bana Hallera. Zemni ostaci poginulih prenesen, 
su na novo središnje (centralno) groblje kad su pojedina 
manja groblja u Zagrebu napuštena. Podjedno je onamo 
prevezen i veliki gvozdeni spomenik s lavom. Jurjevsko je 
groblje u spomen toga žalosnoga događaja pretvoreno u še¬ 
talište i prozvano »Perivoj srpanjskih žrtava«. 

Mnogi naši veliki ljudi počivali su na tom Jurjevskom 
groblju, ali su svi oni preneseni na novo središnje groblje.« 

»Djede, vodi li put Jurjevskom ulicom i dalje?« — za- 
pita Ranko. 

»O da« — odgovori djed. »-Pođimo sad dalje Jurjevskom 
ulicom na drugu njezinu uzvisinu, pa će nam se ukazati 
divna 


„Zagrebačka okolina gledana s Cmroka“. 

Cmrok je na zaokretu Jurjevske ulice i Tuškanca kao 
zaglavak Gornjega grada. Tu nam puca pogled na-tamnu 
bukovom i hrastovom šumom obraslu goru. U njoj kao 
uspomena na davna vremena proviruju ostaci historijskoga 
Medvedgrada. U šumi pod tom starom gradinom mrmo- 
Iji »Kraljičin zdenac« uz žubor gorskoga potočića i šušanj 
šumskog lišća. To je glazba kojom priroda prati pijev pti ¬ 
čica što se vesele životu. 

Sa Zagrebačke Gore protežu se obronci, i mi vidimo na 
sjeverozapadnoj strani vinorodno Prekrižje, pa dalje dolje 
prema jugu naselja Jelenovec i Pantovčak koji se spuštaju 
u ravnicu. Na istočnoj strani oko nam se zaustavlja u pito- 
•moj Ksaverskoj Dolini u kojoj je, eno, u tihom zakutku 
crkva posvećena sv. Ksaveru. 

Na sjeveroistoku od grada Zagreba stoji središnje 
( centralno) groblje nazvano 


„Mirogoj“. 

Ono je danas jedino groblje u Zagrebu, ostala su sva 
napuštena, a prije ih je postojalo više pod različitim zaštit¬ 
nicima: sv. Duh, sv. Rok, sv. Juraj, sv. Tomo, sv. Petar 
i druga katolička groblja. Osim toga posebna su bila gro¬ 
blja za pokojnike pravoslavne, izraelitske i ostale vjeroispo¬ 
vijesti, te posebno vojničko groblje. Otkada je osnovano 
središnje groblje, svi se pokojnici pokapaju na tome jedi¬ 
nom vječnome počivalištu. 

Iza »Gupčeve zvijezde«, uz lijevu stranu Mirogojske 
ceste bilo je Tomaševo groblje s kapelicom (podignuta 







1724 , porušena 1893). Ovo su groblje nazivali »Bogečko 
groblje«, jer su se na njemu zakapali ponajviše siro¬ 
masi. Mirogojska cesta vodi uzbrdo na poljanu na kojoj je 
uređeno središnje mirogojsko groblje. Okolina njegova bila 
je u staro doba svojina Miroslava Herkuka Mirogojskoga, 
utemeljitelja remetskoga pavlinskoga samostana. 1852 go¬ 
dine kupi dr. Ljudevit Gaj u toj okolini vinograd »Here- 
šinec«, a tečajem vremena nabavi šumu i druge manje po¬ 
sjede u okolini. Gaj je dao poravnati jaruge i vododerine, 
iskrčiti šumu i nasadi perivoj. On sagradi i današnju cestu 
do navrh u sam perivoj. Na uspomenu nekadašnjega vla¬ 
snika Herkuka Mirogojskoga nazva po njemu to svoje ima¬ 
nje »Mirogoj«. U mislima na Gaja često ga zovu »Mirogaj«. 

»A otkada je« — upita Ranko — »taj perivoj pretvo¬ 
ren u groblje?« 

»čuj me! — Nekoliko godina poslije Gajeve smrti na¬ 
bavi gradska općina njegovo imanje i uredi (1877) ga za 
vječni mir svojim pokojnicima.« 

»Kuda bih ja došao, pođem li otuda cestom prema Za¬ 
grebačkoj Gori?« — nastavi da pita Ranko. 

A djed će: »Došao bi u selo Remete i u dolinu neka¬ 
dašnjega pavlinskog remetskog samostana i lijepe crkve 
posvećene Majci Božjoj. 

Priča se da je oko 1272 godine u tu dolinu došao neki 
»Iskvirin«, i da je tu provodio pustinjački život, a tamošnji 
vlasnik Miroslav Herkuk Mirogojski darovao mu je ze¬ 
mljište na kojem je kasnije izgrađen samostan (1288). Kada 
je Josip II, ukinuo pavlinski red, pretvoren je samostan u 
župni dvor. 

Iz Remeta može se cestom preko sela Bukovca u grad. 

Kad ovako gledaš s Cmroka zagrebačku okolinu, zastaće 
ti pogled najdulje na sjeveru. Tu se pruža kao div 

„Medvednica 66 

kako su građani prozvali Zagrebačku Goru.« 
















U to uzvikne Ranko: »Djede, tamo mora da je pre¬ 
krasno! Odvedi nas odmah onamo.« 

Smješeći pogladi djed Ranka, pa će dječaku: »Da su u 
mene noge kao u tebe, pošli bismo. Moje su stare, a bojim 
se da i Vesna nije tolika junakinja, da bi izdržala put na 
Medvednicu. Idući preko Prekrižja tek za jedan sat našli 
bismo se u selu Šestine gdje bismo vidjeli naše seljake i se- 
ljakinje u njihovim živopisnim nošnjama i gledali bismo 
posve izbliza, kako se Medvednica diže gordo nad tim pri¬ 
jatnim seocem. 

Najviši vrhunac Medvednice jest Sljeme. Ono leži 1035 
metara nad morem. Na Sljeme vode dva glavna puta. Jedan 
iz Šestina samo za pješake, drugi preko sela Gračane je 
istočno od Medvednice, a tim se putem može doći na Slje¬ 
me i kolima (automobilom). 

Na tom drugom putu naići ćeš na lječilište »Bresto¬ 
vac«. Ono se vidi sa sviju strana osobito s večeri kad je 
osvijetljeno. Tu bolesnici traže lijeka teškim bolestima 
(pluća). 

Navrh Sljemena stoji piramida s koje ćeš na jugu za¬ 
gledati uvećanu sliku, kakvu si gledao kad smo ono jučer 
bili na Strosmajerovu šetalištu. Sliku mnogo veću i ljepšu! 
Tu vidiš nepreglednu Posavinu zakriljenu Moslavačkom 
Gorom, Velikom i Malom Kapelom, strmim Klekom, a za 
njim uzdiže se Primorsko Gorje. Prema zapadu diže se Ple- 
šivica, Uskočke i Kranjske Gore. Kad navratiš pogledom na 
sjever, eto ti krasnoga Hrvatskog Zagorja. Ono se pruža 
kao golem perivoj ispred tvojih očiju. Brežuljci i gorske 
kose talasaju se slikovito, a na dalekom obzorju gledaš Ocu- 
ru, Macelj, Radobojsku Goru, Ivančicu i visoke Štajerske 
Gore s čunastim Donatijem kraj Rogaške Slatine. U tom 
okviru nižu se sela i dvorovi, lugovi i vinogradi, polja i li¬ 
vade kao na slici. 

Kad pogledaš piramidi nizbrdice na jug, zapazićeš put 
što vodi preko glavice pored istoimene crkvice sv. Jakova 
do historijskoga 

„Medvedgrada". 


Medvedgrad je u polovini XIII stoljeća (1249—1254 
godine) uz pomoć zagrebačkoga Kaptola izgradio biskup Fi¬ 
lip. On ga je sagradio za odbranu svoju i članova Kaptola, 
i za pohranu svojih i crkvenih dragocjenosti za vrijeme 
ratovanja. Misli se da su u tu svrhu Zagreb, a naročito Kap¬ 
tol, Popov toranj i samostani u Gornjem gradu bili spo¬ 
jeni podzemnim hodnicima koji su vodili sve do Medved¬ 
grada. 

Medvedgrad sazidan je osobito čvrsto. Ima jak od- 
brambeni prednji zid i dvije kule. U unutrašnjosti bile su 
prostrane dvorane. 

Kad je 1262 biskupska stolica bila upražnjena, preuze 
kralj Bela IV Medvegrad i učini ga odbranom državnih 
granica, a bana postavi za kaštelana. Kralj Ladislav Ku- 
manac III (IV) vrati ga 1273 godine biskupu Timoteju. U 
biskupskoj vlasti ostade do 1291 godine, kad opet dođe u 
kraljevske ruke. Kralj Andrija postavi za kaštelana Mle- 
ćanina Nikolu Torustija. On i njegov brat »Crni Januš« 
ubrzo se zavade sa Zagrebom. Početkom XIV stoljeća ubiju 
seljaci Nikolu, a brat »Crnoga Januša«, zagrebački kanonik 
Marko Torusti, baštini Medvedgrad. 

Prelazeći iz ruke u ruku zapade najposlije grad hrvat¬ 
skoga bana Ivana Babonića. Zbog bune dignute protiv Kar¬ 
la Roberta on grad izgubi i Medvedgrad postaje tako zvano 
krunsko dobro. Njime otada upravljaju doduše i dalje ba¬ 
novi i vojvode s pomoću svojih kaštelana. Kaštelani činili 
su neprestano tolika razbojstva i nasilja zagrebačkim gra¬ 
đanima i podanicima njihovim (kmetovima) da se još i da¬ 
nas u narodu sačuvaše grozne priče o Medvedgradu i nje¬ 
govim gospodarima. 

Kralj Sigismund daruje Medvedgrad biskupu Eberhardu 
Albenu koji je u rodbinskoj vezi s Celjskim knezovima. 
Tako pripade njima Medvedgrad. 

Uzdržala se među ostalima u narodu priča o okrutno¬ 
stima »Crne kraljice«, gospodarice Medvedgrada (Bar¬ 
bara Celjska, udovica Kralja Sigismunda).« 

»Djede, pričaj nam nešto o »Crnoj kraljici!« zamoli 
Vesna, a djed nastavi: 

»Pripovijeda se da je ta žena bila vazda crno odjevena, 
da je bila vrlo okrutna i nemilosrdna. Ona zada mnogo 
jada zagrebačkim građanima. Vele da na Medvedgradu 
ima zid na kome svake godine uoči Ivanja sjedi ta crna 
žena, nekadašnja okrutna gospodarica Medvedgrada. Naj¬ 
crnje je njezino djelo bilo kad je nekoj čestitoj siromašnoj 
djevojci u košaru cvijeća sakrila zmiju ljuticu. Zmija je 
ujede i otruje kad je htjela splesti vijenac za sveti kip Ma¬ 
tere Božje. 

Njezini su ljudi morali putnike trgovce na drumu vre¬ 
bati i hvatati, pa ih dovesti na Medvedgrad. Tu bi ih po 
kraljičinoj zapovijedi orobili, bacili u tamnicu da ne vide 
sunca i mjeseca. Za velike svote novca mogao se sužanj 
otkupiti, a inače bi u tamnici i poginuo. I seljaci, kraljičini 
podanici, mnogo su od nje trpjeli. Tko bi samo pogledom 
pokazao da mu nije milo što ona traži ili zapovijeda, toga 
bi nemilosrdno kaznila. — Imala je velikoga gavrana ko¬ 
jega je osobito milovala. Puštala bi ga da strašno izmrcva¬ 
ri one koji su joj se bilo kako zamjerili. Ljudi su mislili da 
je u tom gavranu sam nečastivi, pa su zato strašno mrzili 
nesamo na njegovu gospodaricu nego i na njega. 

Ne zna se pravo kako je ona umrla, no svi vjeruju da 
nije svršila prirodnom smrću. 

Kad je porodica grofova Celjskih izumrla, Medved¬ 
grad postaje svojinom kralja Matije Korvina i njegova sina 
Janka. — U XVI stoljeću vlasnici su grada grofovi Šubić- 
Zrinjski. Kad i ta porodica izumre, pređe grad u XVII sto¬ 
ljeću u vlasništvo porodica grofova: Čikulina, Sermagea 
(Sermaža) a sada Kulmera. 

O Medvedgradu sačuvala se u narodu i jedna lijepa ša¬ 
ljiva priča. — Čujte je! Kad su Turci provalili u naše kra¬ 
jeve, stigli su do savskoga mosta kraj Zagreba. Most su bra¬ 

nili uz Zagrepčane i stanovnici Medvedgrada koji je u ono 
doba imao mnogo topova. Iz jednoga velikog topa gađao je 
sam gospodar Medvedgrada. On je, kažu, s Medvedgrada 
vidio kako Turci neprestano jurišaju na most, a iz nekoga 
velikog šatora primaju zapovijedi. Bio je to stan turskoga 
paše (vojvode). 

U tom šatoru skupe se nekoga dana, bilo je to oko po¬ 
dneva, najugledniji Turci da zajedno s pašom ručaju i u 
veselom se razgovoru pozabave. Za objeda donesu sluge 
pečena purana tako vješto raščinjena, da se nije poznalo da 
li čitav ili raščinjen. Paši se svidi vještina kuhareva, pa ra¬ 
zigran digne purana i reče: »Gledajte, Turci, kako ja sada 
raščinjena, a ipak čitava purana držim u svojoj ruci, tako 
će za nedjelju dana biti ključevi grada Zagreba u mojim 
rukama, a na žrtveniku najveće njihove crkve zobaće zob 
izmoreni naši konji.« 

Tek što turski paša ovo reče, puče s Medvedgrada veliki 
top, a zrno pogodi purana, pa ga raznese na sitne komade. 
Turci se ljuto prepadnu i razbjegnu na sve strane.« 

Djeca se stanu smijati odsrca tome, kako je topovsko 
tane raznijelo pečena purana koji je Turcima prisjeo. Sada 
djed proslijedi: 

»To se dakako tek pripovijeda. No prava je istina da su 
za svojih provala u hrvatske krajeve Turci živo željeli ono, 
o čemu u priči sniva i govori ovaj veseli paša. 

Međutim sve je ostalo pri pustim željama, jer ih je raz¬ 
bila hrabrost naših junačkih pređa. Tako ti je Medvedgrad 
obavit u starini tajnama kojih nikada nećemo osvijetliti.*< 

Djed ponešto umoran progovori maloj unučici: »Zar ne, 
Vesno, dosta smo se umorili, treba da se vratimo kući. Poći 
ćemo divnim perivojem, punim hrastovih stabala, urešenim 
lijepim nasadima.« 

»I ja sam umoran,« javi se Ranko, a Vesna mu se cikta- 
jući naruga kroz smijeh: »Gle, gle, brate, a ti si htio na 
Sljeme!« Djed prihvati šalu i reče: »Vesno! Ta zbog tebe 
n-i jesmo pošli u Zagrebačku Goru. Ranko i ja možda bismo 

izdržali i put na Sljeme. No bilo kako bilo, pođimo sada 
kući perivojem prozvanim 

,,Tuškanac“. 

Evo, prolazimo uz prekrasne ljetnikovce. Jedan ljepši 
od drugoga.« 

»Čuj, Ranko!« — uzvikne Vesna. »Kakva je to graja 
djece? Hajde, djede, da pođemo onamo i vidimo što se 
djeca toliko vesele?« 

I pođu na igralište gdje se zabavljaju djeca sitna i ove¬ 
ća. Jedni skaču preko vrvce, drugi se loptaju, treći se vesele 
nogometu, djevočice ciču u rukometu, ondje dječaci bacaju 
koplje. Ima tu svake vrste zabave! 

»Kad porastem« — opazi Vesna — »i ja ću se ovdje za¬ 
bavljati. Zar ne, djede?« 

»Jest« — odvrati djed — samo treba prije svega da bu¬ 
deš marljiva u školi.« 

Krenu dalje. Stigavši nekome raskršću, nastavi djed: 
»Evo, čitavo naselje puno ljetnikovaca i perivoja. Podalje 
stoji zemaljsko sirotište zaklade Eduarda baruna Jelačića. 
U njem se odgaja veći broj pitomaca. 

A gle, tamo na zapad prelazi Tuškanac u gradsko šeta¬ 
lište Zelengaj. Kroz Zelengaj, kojega krase šume i gajevi, 
možeš se vratiti u grad, ako pođeš ulicom »Radnički dol«. 
Možeš u grad stići i ulicom Adolfa Mošinskoga (1843 — 1907; 
gradski načelnik punih 12 godina, učinio je mnogo za na¬ 
predak Zagreba). Sve su to lijepe šetnje. 

Spustimo li se Tuškancem u dolinu, ući ćemo za neko¬ 
liko časaka u sam grad gdje gradska vreva zaglušuje. U 
Donji grad bismo mogli brzo stići kratkom Ulicom dra. Iva¬ 
na Dežmana (1841 — 1873; pjesnik; ispjevao »Smiljan i Ko - 
viljka«), ali mi ćemo da se zavojnim putovima (serpentv 
nama) dignemo u Gornji grad. 

Tu nas eto u prolazu velike zgrade u kojoj je smješten 


42 


„Narodni muzej". 


Vec sam vam spomenuo kako je u toj zgradi bilo do 
1835 godine kazalište. Kasnije je tu bio tako zvani »Kasi¬ 
no«, a od 1880 godine uređen je u njoj Narodni muzej sa 
svojim prirodoslovnim odjelima. Muzej je uređivan sa svr¬ 
hom da prikuplja što potpuniju zbirku prirodnina cijeloga 
slavenskog juga. Tu ćeš naći u odjelu životinja: zbirku 
ptica (vise od 3000), zbirku jaja, riba, zmija, guštera, za- 
reznika, leptira, slatkovodnih raka i onih iz Jadranskoga 
Mora, spužvi, koralja, morskih zvijezda i ježeva, mekuša¬ 
ca; dalje zbirku okosnica i kostura i mnogo štošta iz živo¬ 
tinjskoga carstva. Tu je i veliki morski pas. — U drugom 
odjelu ima velika zbirka ruda, okamina bilja i životinja. 
Spremljen je ovdje i »Krapinski čovjek«. 

Vesna će radoznalo da zapita: »Šta je to »Krapinski 
čovjek?« A djed će: 

»Mnogo tisuća godina prije nas živjeli su također ljudi 
na svijetu. Kako nijesu bili učeni i spretni kao što su ljudi 
danas, nijesu znali graditi kuća, nego su stanovali po spi¬ 
ljama, odijevali se u kože divljih zvijeri, hranili se divljači 
i plodovima drveća. U tim njihovim spiljama stigla bi ih 
bolest pa i smrt, i niko se nije dalje za njih starao. Ostali 
su u spilji i njihovi kosturi. Učeni ljudi traže takove spilje 
i nailaze na kosture. Proučavaju po ostacima što ih nađu u 
spiljama život prastarih ljudi, i uče kakav je život bio 
pračovjeka. Takav je pračovjek nađen u jednoj spilji kraj 
Krapine, i taj je »Krapinski čovjek« spremljen u Narodni 
muzej.« 

Kad je djed protumačio djeci što znači »Krapinski čo< 
vjek«, sjednu sve troje na klupu što je kraj Narodnoga 
muzeja. Vrijeme je odmaklo, sunce zapalo i mrak se hva¬ 
tao. Ura odbija 21 sat, a zvonce LotršČak otpoče svojom 
svakovečernjom zvonjavom. Vesna se najednom sjeti grad¬ 
skih vrata i Lotrščaka. 

Od straha i užasa naglo skoči s klupe i uhvati djeda 
obim rukama. »Jao, djede moj, što ćemo sad, ovo zvoni 

devet sati, pa ako su gradska vrata zatvorili, nećemo moći 
kući« — i udri u plač. 

Brzo je djed i bratac Ranko utješe i pouče da je prošlo 
vrijeme kad su se gradska vrata zatvarala. 

Mala Vesna umiri se, i pođu kući. 

»Evo nas, djeco, opet kod kuće da se odmorimo i spre¬ 
mimo na šetnju 

Ireci dan. 


Kad je i opet svanulo lijepo vedro jutro, požure Ranko 
i Vesna s djedom iz kuće ravno niz Kamenitu ulicu prema 
staroj građevini što je od davnine zovu 

„Kamenita vrata". 

»I to ti je, moj Ranko, ostatak stare gradske utvrde. 
Kako vidiš, ona je građena osobito čvrsto, jer je morala 
odolijevati jakim napadajima neprijatelja. Kula ova nad 
prolazom ima dva sprata. U staro doba bio je samo prvi na¬ 
stanjen, a prostor nad njim određen je za branitelje, i pro- 
viđen puškarnicama u zidu tj. rupama kroz koje se pucalo 
na neprijatelja. 

Tu neposredno do kule Kamenitih vrata stoji i danas još 
jedna odbrambena kula. 

Prije no što uđemo pod Kamenita vrata, pogledaj na 
desno kip. To je kip kćeri zlatareve koji je davno stanovao 
tu do Kamenitih vrata i čuvao kao zagrebački građanin 
ključeve gradskih vrata. Kako vidiš, na izlazu iz Gornjega 
grada bila su tu nekoć jaka željezom okovana vrata. Još i 
sad vidiš uz zid glavice na kojima su stajale vratne petlje. 
Na uspomenu ondašnjih prilika postavili su nedavno ovaj 
kip »Zlatareve kćeri«. Ona drži ključeve od grada, a pro¬ 
zvali su je »Zlatarevo zlato«. 

Jos cu vam, djeco, pripovijedati nešto u vezi s grad¬ 
skim vratima. 

Na jesen 1647 godine pojavila se kuga u Donjem gradu 
i u okolnim dijelovima Kaptola. Da kuga ne dopre u Gor¬ 
nji grad, dade gradsko poglavarstvo zatvoriti sva gradska 
vrata osim jednih. U Gornji grad moglo se ulaziti samo 
Kamenitim vratima. Vrata se ujutro mjesto u 5 smiju otva¬ 
rati tek u 6 sati. Do vratiju moraju cijeli dan boraviti: je¬ 
dan gradski senator i jedan ili dva gradska zastupnika. Oni 
paze da u Gornji grad ne uđe koji okuženi čovjek. Ova se 



stiaza držala sve do proljeća 1648 godine. Kuga je na po¬ 
dručju grada Zagreba ipak pokosila mnogo ljudi. 

U Donjem gradu (Podgrađu) u Ilici nastanio se u to 
vrijeme svećenik imenom Mizerić. On bi ispovijedao, pri- 
cesćivao i dijelio posljednju pomast onima koji bi oboljeli 
kugom. On ih je i pokapao. Taj svećenik, iako neprestano u 
smrtnoj pogibelji, ostade pošteđen od kuge. 

Kad je kuga prestala, počeše stanovnici Gornjega gra¬ 
da graditi crkvicu sv. Roka. Ona stoji još i danas na Rokovu 
perivoju. Htjedoše ispuniti zavjet, i sagradiše crkvicu svo¬ 
jim vlastitim rukama. Svako je morao nešto da radi: mu¬ 
škarci, žene, plemići, građani, a i djeca. 

Jedni su lomili kamen u kamenolomu (Gračanskom). 
drugi su ga privažali, treći klesali, a četvrti su zidali. Vo¬ 
zili su pijesak iz Save i vapno iz vapnenica. Žene su miješale 
vapno pijeskom. Tesari su izradili krov, a stolari prozore i 
vrata. Tako su gornjograđani ispunili svoj zavjet. Danas 
stoji na vratima crkvice napis godine 1655 — kad je valjda 
bila crkvica posve uređena. Dok je još oko ove crkvice bilo 
Rokovo groblje pokopan je ondje naš veliki skladatelj 
Vatroslav Lisinski (1819—1854; veliki kompozitor — Po- 
rin). Danas leži on s Gajem i ostalim preporoditeljima na 
Mirogoju u ilirskoj arkadi. 

Djeco, da pogledamo Kamenita vrata izbliže. Tu vidimo 
žrtvenik sa slikom Majke Božje zaštitnice s djetetom. 

Taj je žrtvenik u maloj kapeli što je zatvaraju stara že¬ 
ljezna vrata izrađena naročito umjetnički. 

Ako pobliže posmotriš sliku, opazićeš kako je odozdo na- 
gorjela, a inače potpuno sačuvana. O tom nam povijest piše 
ovo: 

U Zagrebu su nekada bili česti veliki požari, jer su kuće 
bile pokrivene slamom i drvenim daščicama. 

Na dan 31 maja 1731 godine bukne požar u zgradi gdje 
bijaše sjemenište (konvikt) sv. Josipa. Eno je na uglu Ka¬ 
menite i Habdelićeve ulice. Tada su izgorjele sve kuće u 
Kamenitoj, Opatičkoj i Habdelićevoj ulici (prije Jezuit¬ 
ska). U sjemeništu sve je izgorjelo, ostali su samo goli zi¬ 
dovi. Štoviše, vatra je prodrla i u pivnicu gdje su bila po¬ 
hranjena odijela siromašnih đaka i različite stvari. 

Najgore je prošao prvi susjed kraj zgrade u kojoj se 
porodio požar. On je imao u svom dućanu skladište pušča- 
noga praha. Kad je vatra provalila do baruta, nastade že¬ 
stoka eksplozija i sruši čitavu kuću nesretnoga trgovca. 

Požar se sve više širio pa zahvati i Kamenita vrata. 
Ondje je u prvom katu bila slika blažene Djevice Marije. 
Iako je izgorjelo sve pokućstvo u prvom katu, ipak su treći 
dan u pepelu našli sliku neoštećenu, a vatra je uništila samo 
drveni okvir oko slike. Zagrepčani-smatrahu to Božjim ču¬ 
dom. Zato je pobožna udovica Modlar dala pod svodom Ka¬ 

menitih vrata na svoj trošak podići žrtvenik i na njega 
postaviti ovu sliku. 

Ovo što sam vam sad govorio, napisao je povjesnik 
Baltazar Adam Krčelić koji je živio u ono vrijeme kad je 
taj veliki požar harao gradom. 

Slika Marijina visjela je prije požara nad gradskim vra¬ 
tima, poslije je spremljena u zgradi, a potom u sadašnju 
kapelicu. 

Posebno je povjerenstvo i nedavno dokazalo da je slika 
morala biti u plamenu. 

Čudna ova slika sva je izbodena nekim oštrim oružjem. 
Oštrica je prošla kroz platno u drvo, pa je na daski kao i 
na slici mnogo uboda. Na licu Majke i Djeteta nema ni je¬ 
dnoga uboda. Kako je platno tvrdo, gotovo kožano, oštrica 
ga više puta nije probila, nego je otskočila. Slika je još pri¬ 
je požara izbodena, jer donji rub daske, preko kojega je 
jedan dio platna izgorio, nosi tragove oštrice. Jasno je da 
su ti ubodi bili namijenjeni slici. 

Sve su to činjenice koje Zagrepčani dobro znadu. Zato 
ćeš kroz čitavi dan naći pobožne ljude gdje se mole Majci 
da ih utješi i da im pomogne. Dokazuju to i mnogi darovi i 
slike, i neprestano goruće svijeće pri Njezinoj kapelici. 

Pa i sama naša Kraljica Majka darovala je za njezin 
ukras prekrasno biserje baštinjeno iz riznice očinskoga kra¬ 
ljevskog doma. 

Povodom dvjesta-godišnjice 1931 obavljeno je svečano 
krunisanje slike Majke Božje, kojemu su bili nazočni — 
danas već nažalost blagopokojni Viteški Kralj Aleksandar I 
Ujedinitelj i Kraljica Majka Marija. Kralj je tom prigo¬ 
dom rekao: »Ona (Majka Božja) je naša opšta Majka.« 

Unutarnje zidove kule ukrasuju različne svetačke za¬ 
vjetne slike što ih pobožni svijet donosi i pali svijeće. 

Ima, djeco, još jedan čudnovati događaj o kojem se go¬ 
vorilo 1879 godine. U stanu nad Kamenitim vratima ležao 
je teško bolestan dvanaestgodišnji sin gradskoga kape¬ 
tana. Nije mu bilo spasa. Posljednje noći sjedila je kraj nje¬ 
ga njegova majka. Činilo se kao da dječak spava. Kad se 

odjednom uspravi, pruži ruke i zapita: »Tko je ova gospo¬ 
đa u modroj haljini koja tamo sjedi?« — Majka pogleda 
na onu stranu kamo je dječak pružao ruke i ne opazi ni¬ 
koga. Uplaši se i pozove ostalu djecu. Bolesni dječak već 
je umirao. Sada se odjednom čulo kako netko lagano kora¬ 
ca hodnikom i prilazi sobnim vratima. Vrata se tiho otvore, 
a na njima se pojavi neka maglovita prikaza u modroj ko¬ 
preni. Svi se okamene od straha. Prikaza približi se krevetu 
bolesnika — koji u taj čas izdahnu, a nje nečujno nestade. 
Majka u strahu pozove stražara s ulice, jer oca nije bilo kod 
kuće. Kad je stražar još stajao s majkom na hodniku, čuo 
se iz sobe čudan štropot, kao da je palo staklo. Uđu u sobu, 
ali nema traga ni staklu ni kakovim krhotinama. Svi osta¬ 
doše zapanjeni u vjeri da ih je posjetila Bogorodica. Taj 
čudan događaj nije nikada objašnjen.« 

»Čudno« — reče Ranko, a Vesna prihvati čvršće dje¬ 
dovu ruku. »Ne boj se, dijete, već me poslušaj dalje. Gle 
tu s desne strane kapele vidiš dućan kakvi su dućani veći¬ 
nom bili u srednjem vijeku. Oni su imali đvokrilna vrata 
pod lukom. Jedno im je krilo sizalo do tla i tu je bio ulaz, 
dok je drugome donja polovina bila zazidana. Ova je po¬ 
lovina služila kao prozor u kome se izlagala i kupcu izda¬ 
vala roba. 

U kuli do Kamenitih vrata bio je, kako se kaže, zatvor u 
koji su zatvarali nesretne žene što su bile optužene da su 
vještice, i iz kojega su samo još jednom izašle da budu spa¬ 
ljene na lomači. Spaljivali bi ih u Tuškancu na mjestu gdje 
je danas Edison-kino. 

Zanimljivo je, djeco, da znate još i to, koliko je stalnih 
vojnika Gornji grad imao za svoju odbranu. — U polovini 
XVI stoljeća izdržavao je Grič 12 stalnih vojnika. No kad 
se u to vrijeme pročulo da će Zagreb opsijedati Ulambeg 
s velikom turskom vojskom, onda je gradsko zastupstvo 
uzelo u službu još 50 »puškara« tj. vojnika, koji su umjeli 
pucati iz lumbardi (velike puške). Iste je godine grad od 
straha ispred Turaka uzeo u službu vještog topnika. Malo 
zatim uzeo je još 7 vojnika. 

Kad su Turci osvojili Viroviticu, opustošili Podravinu, 
ponovo je grad povećao svoju stalnu vojsku još za 35 pu¬ 
škara. — Za odbranu grada naručeno je i 5 novih topova. 
Topove su dovezli »Flosari« (brodari) Savom. Topovi bili 
su smješteni u gradske kule. 

U gradu su izrađivali olovne kugle za topove i lumbar¬ 
de. Velike kugle od kamena znali su klesati kamenari. Sami 
građani pravili su i barut. 

Iziđimo, djeco, ispod Kamenitih vrata, pa se spustimo 
Kamenitom ulicom i Radićevom (Pavle Radić 1880—1928; 
narodni poslanik , ministar) na 

„Krvavi most" 

sto postoji danas samo jos po imenu. Kako je onuda nekada 
protjecao potok »Medveščak« ili kako se u staro vrijeme 
nazivao »Cirkvenica« — vodio je preko njega drveni most,, 
a zvali su ga »Pisani most.« 

»Zašto se to zove Krvavi most?« — upita Vesna. 

»Ej čujte, djeco!« — odgovori djed. — »Pripovijeda se 
da je taj most vec krajem XIII stoljeća dobio ime Krvavi 
most. — U vrijeme borbe kralja Andrije III s Anžuvinci- 
ma o nasljedstvo prijestolja, upravljao je Medvedgradom 
i njegovom posadom kaštelan Gardun. On zatraži od Kap¬ 
tola i zagrebačkih građana da mu opskrbljuju vojsku. Jedni 
i drugi odbiju njegov zahtjev. Gardun iznenada navali 
svojom posadom na Kaptol u kom su stanovali kanonici, i 
ijuto ga oplijeni. Kad je htio da prodre preko Medvešča- 
ka u Gornji grad, dočekaju ga ovdje naoružani građani. Na 
samom mostu razvi se najžešća bitka. Gardun bude po¬ 
tučen, uhvaćen i predan kralju. 

Priča veli da je na tome mjestu bila bitka tako žestoka, 
da se potok omastio bratskom krvi. I most koji je vodio 
preko potoka s gradske strane na kaptolsku bio je sav krvav, 
pa se od onoga vremena zove Krvavi most. 

Ako taj most nije dobio toga imena upravo po toj stra¬ 
šnoj bici, dobio ga je jamačno povodom koje druge. Teča- 

jem vremena bilo je na tom mostu mnogo krvavih borbi 
između Kaptola i Gornjega grada. 

Danas nema na tom mjestu traga ni mostu ni potoku 
Medveščaku (koji je prekriven), samo stoji još ime za 
uspomenu davnih krvavih vremena. 

Pođimo sad, djeco, Tkalčićevom (1840 — 1905; preben- 
dar, povjesnik — Povjesni spomenici grada Zagreba uli 
omasnih knjiga) i Skalinskom ulicom kojom se nekada 
(još u polovini XIX stoljeća) prolazilo širokim stubama 
(skale), i gdje su bila kaptolska vrata, te pođimo Opatovi- 
nom na 


„Kaptol". 

0 povijesti Kaptola, njegove Prvostolne crkve, o bor¬ 
bama što su se oko njega vodile, mogao bih vam da pripo¬ 
vijedam veoma mnogo. Ali čujte ukratko što je najvažnije 

Poslije smrti kralja Petra Krešimira 1074 godine ne 
sjeda na hrvatski prijesto po njemu određeni nasljednik 
i njegov sinovac Stjepan, već ban Zvonimir. Stjepan stupi u 
samostan sv. Stjepana u Solinu. — Zvonimir umre 1089 bez 
nasljednika, a kraljem je proglašen Stjepan II, s kojim 
izumre narodna hrvatska dinastija. 

Kad je u Hrvatskoj nastala nesloga među velikašima, 
pozove Zvonimirova udovica, kraljica Jelena Lijepa, sestra 
ugarskoga kralja Ladislava u pomoć svoga brata. Ona se 
htjela okoristiti neslogom velikaša. 

Ladislav odluči da osvoji prijesto za sebe, dođe s ve¬ 
likom vojskom u Hrvatsku da tu za kralja postavi svoga 
sinovca Almu. — Ladislav se tom prilikom zavjetova da 
će u tadašnjoj Panonskoj Hrvatskoj osnovati biskupiju. 

On dopre do Save i utemelji novu biskupiju da ispuni 
svoj zavjet. Sjedište joj odredi u Zagrebu. 

Ladislav krene s vojskom dalje, no kraj Petrinje (kod 
mjesta Gora) bude potučen, vrati se kući i ne stigne da 
stavi Almi krunu na glavu. Alma je bio primoran uzmak¬ 
nuti u Ugarsku, a kod nas zavlada Petar Svačić. Jedino što 

je od Ladislava preostalo, jest utemeljena zagrebačka bi¬ 
skupija na Kaptolu 1093 godine. 

Iz toga vidimo nesamo da je Zagreb u to doba postojao, 
nego da je morao biti znamenito mjesto, jer se na pustom i 
nenaseljenom tlu ne osniva biskupija. Naročito je pak nje¬ 
gov istočni dio tj. Kaptol bio važan u XIII stoljeću. 

I doista sve do 1242 godine, kad je naseobina na Griču 
podignuta na slobodni kraljevski grad, trgovalo se samo 



Kaptol, iStolna crkva i „Crna škola** 


na Kaptolu i u njegovoj bližoj okolini. Samo je Kaptoi 
imao pravo ubirati tako zvanu »pijacovinu«, (tržna pristoj¬ 
ba)^ i to dvije trećine za sebe, a treću za kralja. Ovo pravo 
vrši Kaptol i na zemljištu slobodnoga kraljevskog grada. 
Ovaj je dobio pravo sajma, ali ne i pravo pobiranja pija- 
covine. 

Kako je grad na Griču bio obzidan, utvrđen je isto tako 
na drugom (istočnom) brijegu Kaptolski grad, isprva drve¬ 
nom utvrdom izmijenjenom kasnije (1513 godine) zidom, 
i to za vrijeme turskih prepada.« 

»Eh, pa kako se onda moglo doći na Kaptol?« stavi pi¬ 
tanje Vesna, a djed joj protumači: »Kaptolska tvrđava 
imala je dvoja velika vrata: južna prema Bakačevoj ulici 
i sjeverna prema Novoj Vesi. Osim* toga postojala su dvo¬ 
ja vratašca za pješake: jedna u Dolcu i druga prema sre¬ 
dini Skalinske ulice. — Sva su ova vrata porušena u vre¬ 
menu od 1859 do 1876 godine. Od utvrđenoga zida možeš 
još i danas vidjeti mnoge ostatke. 

Zidovi i kule oko Kaptola i Griča nisu samo služili za ođ- 
branu protiv vanjskoga neprijatelja, nego i odbranom u 
međusobnim borbama između Kaptola i Griča. 

Kakva je mržnja i neprijateljstvo bilo između ova dva 
grada, pokazuje nam najbolje ovaj primjer. 

Sina nekog plemića u Gornjem gradu poučavao je đak 
koji bijaše pitomac zagrebačkoga Kaptola. To nije bilo 
pravo građanima Gornjega grada, koji su u ono doba ži¬ 
vjeli u strahovitoj svađi s »Kaptolcima«. Tadašnji pod- 
načelnik i gradski kapetan grički dadoše jednoga dana 
zvoniti na stranu kao da je vatra. Na Griču nasta velika 
uzbuna. Spomenuta dvojica provale s nekim ljudima u kuću 
onoga plemića, uapse jadnoga instruktora plemićeva sina, 
iako nije ništa zlo počinio. — Oni ga odvuku u veliku kulu 
da ga odanle bace s visine dolje gdje bi se na tlu razmr¬ 
skalo njegovo tijelo. 

U posljednji čas spriječilo je nekoliko trijeznijih i umje¬ 
renijih građana to nedjelo. Đaka staviše u zatvor. 

Takve i slične upadice vodile bi do velikih neprijatelj 
stava između Kaptola i Griča. 

Evo nas, djeco, na Kaptolskom trgu, a pred nama je 

»Prvostolna crkva" 

— Katedrala usred biskupskoga grada. Na istome mjestu 
gradila se crkva već početkom XII stoljeća, a potpuno je 
dovršena početkom XIII. Kad je kralj Andrija II prolazio 
kroz Zagreb s križarskom vojskom u Palestinu, svečanim 
je obredom dade posvetiti. 

Ta nova crkva stradala je već za vlade Andrije II (1220) 
u njegovoj borbi sa slavonskim vojvodom Belom. Teča¬ 
jem ove borbe crkva je požarom potpuno uništena. Brigom 
slavnoga biskupa Stjepana II Babonića (Baboneg) crkva i 
njezine utvrde, kao što i utvrde Kaptola, budu popravljene. 
Nakon sedam godina služila se već u njoj služba Božja 
(1227). 

Jedva petnaest godina kasnije stiže tek popravljenu 
crkvu još groznija nesreća kada su 1242 godine Tatari u 
potjeri za kraljem Belom IV provalili u Zagreb, popalili i 
razorili grad i Stolnu crkvu. — Od toga vremena crkva je 
često i mnogo trpjela. Počeci današnje crkve padaju u dru¬ 
gu polovinu XIII stoljeća kad je biskup Timotej stavio 
nove temelje samoj crkvi kao i dvjema zvonicima. Dogra- 
đena je tridesetih godina XV stoljeća. 

Povodom neprestanih provala Turaka u Hrvatsku po¬ 
čelo se ozbiljno nastojati oko utvrđivanja pojedinih mje¬ 
sta i podizanja novih tvrđava. U Zagrebu bijaše doduše 
Gornji grad utvrđen, ali Kaptol i Stolnu crkvu opasuje tek 
slaba drvena ograda. 

Utvrđivanje Kaptola i Stolne crkve pospješi ova zgoda* 
Godine 1469 u subotu poslije Miholja probudi u kasno 
noćno doba zagrebačke građane oda sna grozna vika što su 
je podigli seljaci koji su pribjegli s onkraj Save u Zagreb 
i plačući pripovijedali kako im Turci pale kuće po selima. 
I doista vidjela se silna vatra i iz Zagreba. Seljaci govo- 
rahu da su Turci naumili prebroditi Savu i navaliti na Za¬ 
greb. U tom užasnom položaju nije zagrebačkom Kaptolu 
preostalo drugo, već sa svoga neutvrđenoga mjesta potra¬ 
žiti zaklon u Gornjem utvrđenom gradu. Uzevši na brzu 
ruku arkiv (spise naročito povijesne), moći svetaca, crkveno 
posuđe, ruho i svoju imovinu, snesoše sve u svoj — kako ti 
već spomenuh — Popov turen — koji im pokloni Kralj 
Bela IV. Turčin nije tada provalio u Zagreb, jer je zbog 
silnih kiša Sava tako narasla, da je provalila korito, po¬ 
plavila cijelu Posavinu i prisilila Turčina na uzmak. 

Ovom zgodom uvidješe kanonici, koliko vrijedi utvr¬ 
đeno mjesto, pa bojeći se novih turskih provala, odlučiše 
obzidati Kaptol čvrstim zidom. Tadašnji kralj Matijaš im 
to dopusti. 

Uz utvrđene kaptolske ulice učvrstili su biskupski grad 
i Stolnu crkvu. Kako je tome mnogo priječila župna crkva 
sv. Emerika koja je stajala pred samom Stolnom crkvom, a 
upravo na njezinom mjestu imala bi se podići najjača kula, 
zamoli tadašnji biskup Sv. O. Papu da mu dopusti srušiti tu 
župnu crkvu i prenijeti župu na cistercitsku crkvu sv. Ma¬ 
rije. Sv. O. Papa udovolji molbi. Župna crkva sv. Emerika 
bude porušena i sva prava župe prenešena na bivšu samo¬ 
stansku crkvu sv. Marije. 

Utvrđivanje Stolne crkve započe. Podignuti su čvrsti 
bedemi i jake kule. Kula što je stajala pred glavnim ula¬ 
zom Stolne crkve, dobila je ime znamenitoga bana Bakača. 

Ova Bakačeva kula porušena je godine 1906. 

Početkom XVI stoljeća kad je biskupom bio Ivan Tahi, 
protivnik kralja Ferdinanda, a pristaša Ivana Zapolje — 
dođu španjolske vojske pod Kaptol i udare na njega to¬ 
povima. Tom je prilikom Stolna crkva vrlo mnogo oštećena, 
i valjda je izgubila svoj sjeverni toranj. 

Pa i grom ne poštedi crkve. U 1624 godini udari grom u 
crkvu i zapali njezin drveni krov. U toj silnoj vatri pade 
veliki željezni križ na svod svetišta, probi ga, i vatra se kroz 
taj otvor sasu u svetište gdje izgori divni veliki oltar i sav 
nared. Izgori i zvonik, a zvona se rastale. 

Jedva su crkvu popravili kad planu požar u Gornjem 
gradu 1645 godine (29 marta noću u 10 sati), i uništi tamo 
malone polovinu kuća. Proljetni vjetar ponese goruće da¬ 
ske na krov Stolne crkve, koji izgori zajedno s cijelim Kap¬ 
tolom. 

Rušilo se i popravljalo, dok nije u XVII stoljeću crkva 
sasma uređena. Ali neuka je ruka popravljača nakazila 
mnoge starine i dragocjenosti, natrpala crkvu nelijepim i 
bezvrijednim ukrasima. Takva je ta crkva ostala sve do 
osamdesetih godina XIX stoljeća. Onda bude odlučeno 

da se ispravi onako, kakova je nekada bila, to jest u prvo¬ 
bitnom čistom gotskom slogu. Tu odluku donese biskup kar¬ 
dinal Josip Mihalović u dogovoru s Kaptolom 1878 godine, 
a pregrađivanje i uređivanje otpoče 1—XII—1879 godine 

Nakon ne pune godine dana na dan 9 novembra 1880 
(u 7 sati 35 minuta) uzdrma strašan potres grad Zagreb i 
cijelu njegovu okolinu. 

Djeco, ja sam taj potres proživio. Sve su se kuće i crkve 
tresle kao da su od lake trstike.« 

»Tresla se i ta velika Prvostolna crkva?« upita Vesna. 
— Djed će: 

»Dakako da se i ona tresla i tom prilikom opet veoma 
nastradala. Svod nad svetištem sruši se, uništi lijepi drveni 
oltar, sav nared i ošteti krasnom slikarijom bojadisane pro¬ 
zore. I u lijevoj lađi sruši se jedan dio svoda. Zvonik je tako 
oštećen, da mu se sav gornji dio morao skinuti. 

U času kad se sva crkva tresla, kamenje padalo sa svo¬ 
dova i probijalo u crkvi grobnice, služio je sv. Misu kanonik 
dr. Franjo Rački. U tom času strave prihvati on kalež izađe 
neozlijeđen i spasen kao nekim čudom. 

Danas je crkva sasma ponovljena. Sva je od kamena. 
Dva vitka zvonika, 106 metara visoka, rese njezino pro¬ 
čelje.« 

»Vesno,« iznenada će Ranko, »vidiš nijesam znao da su 
ovi zvonici taki visoki, više od stotinu metara! Čuj me, što 
ću ti ja da pripovijedam. Prije koju godinu vidio sam na 
svoje oči, kako se neki čovjek penje po južnome zvoniku. 
Popeo se navrh sve do zlatnoga križa. Odanle je neko vrije¬ 
me vitlao šeširom i pozdravljao nas koji smo stajali ispod 
zvonika. Tako se neko po sata zadržao uz križ, a onda počeo 
silaziti, najprije izvan zvonika, a onda se uvukao unutra. 
Moj prijatelj Pero i nas nekoliko dječaka čekali smo smiona 
penjača, ali uzalud — nijesmo ga dočekali. Kažu da ga jc 
netko odveo. Ne znam, ali mi ga nijesmo više vidjeli.« 

»To nije moguće što ti meni pripovijedaš. Zar ne, djede:, 
to nije tako bilo?« — »Jest,« odvrati djed, »i novine su pi¬ 
sale o tome i navele da je toga momka odveo stražar, bu 

dući da nije slobodno poduzimati ovakove vratolomije, 
skopčane s pogibelji života. 

Hajde, da vam dalje pripovijedam o tim lijepim zvo¬ 
nicima. Kad su oni sagrađeni iza velikoga potresa, postav¬ 
ljeno je u južni zvonik najveće zvono svetoga Trojstva. 
Glas njegov čuje se na dvadeset kilometara daleko. — Tu 
visi i najmanja zvono što ga čuješ svakoga dana kako zvoni 
u 8 i u 14 sati. 

0 toj zvonjavi postoji ova uspomena: Dok su još kano¬ 
nici zagrebačke Prvostolne crkve stanovali podalje same 
crkve na imanjima, pozivalo je to malo zvono njihove ko- 
čijaše i poslugu da spreme konje i odvezu kanonike u crkvu. 
Stoga je to malo zvono (cinkus) zvonilo čitav četvrt sata. 
To je bilo u 8 sati iz jutra. U 8 i po trebalo je sjesti u kola 
ili zajašiti konja. Zato udara u to vrijeme nešto veće zvono 
po nekoliko puta da opomene na odlazak. U 8 i tri četvrta 
zazvoni opet isto ovo zvono i zvoni do 9 sati u znak da valja 
brže potjerati konje, kako bi se stiglo do crkve na Misu a 
9 sati. — Jednako zvone ta zvona: malo u 14. veće u 14 i po 
i u 14 i tri četvrti do 15 sati za dolazak na molitve svakoga 
poslije podneva. 

Na pročelju su glavna vrata što vode u crkvu. 

Pođimo u crkvu. 

Crkva se i danas dijeli u tri lađe. U glavnoj je lađi po¬ 
dignut prekrasni kameni žrtvenik uz koji je postavljen pri- 
jesto za nadbiskupa, a straga kor za kanonike, dok je na¬ 
suprot nadbiskupskom prijestolu postavljena stolica i kle¬ 
calo za bana kad zvanično prisustvuje svečanim crkvenim 
obredima. 

U desnoj lađi vidiš visoko na zidu oklop, mač, zastavu, 
kacigu i žezlo bana Tome Bakača, dok je niže veliki nad¬ 
grobni spomenik tome slavnom junaku koji se junački bo¬ 
rio protiv Turaka. Nad njegovim likom uklesane su riječi: 
»U Bogu pobijedih« (ln Deo vici). — U lijevom su brodu 
spomenploče biskupima koji leže u crkvenim rakama (krip¬ 
tama), i mramorno poprsje nadbiskupa kardinala Jurja 

Spomenik kana Tome Bukača 

uglednih hrvatskih velikaša ( smaknuti u Bečkom Kovom 
Mjestu 30 aprila 1671). 

Prozori Stolne crkve veoma su dragocjeni. Slike na 
staklu prikazuju prizore iz Svetoga pisma i života svetaca. 
— Veoma je lijepa propovijedaonica, umjetnički izrađena 
od raznobojnoga laštenog kamena. Nju nosi anđeo od či¬ 


Haulika (1788 — 1869). On je za crkvu, za nadbiskupski 
dvor, a osobito za perivoj Maksimir stekao velikih zasluga. 

U svetištu iza žrtvenika počivaju od godine 1919 kosti 
mučenika Petra Zrinjskoga i šurjaka mu Krste Frankopana, 

stoga mramora potpirući se rukom. Njegov je lik izrađen 
tako umjetnički i vješto, da mu je položaj upravo prirodan, 
pa zadivljuje svakoga posjetioca crkve. Ova je propovije¬ 
daonica s anđelom jedan od najdragocjenijih predmeta u 
crkvi.« 

»Uistinu je divan taj anđeo, kao da je živ, pa se ska¬ 
menio!« primijeti Vesna, a Ranko doda: »Bolje bi se reklo: 
»Klesar umjetnik tvrd je kamen oživio! — Zar ne, djede? < 

»Jedan i drugi dobro ste rekli,« reče djed i nastavi dalje: 
»Pogledajte, djeco, kako su klupe uz zidove crkve od ve¬ 
like vrijednosti zbog prekrasnih starinskih rezbarija. — 
Orgulje pak Stolne crkve najveće su u cijeloj državi. 

Uza Stolnu crkvu prigrađena je sakristija s riznicom 
U sakristiji i u riznici čuvaju se svete moći (kosti, kose sve¬ 
taca i mučenika, kao i ostaci njihovih odijela ili mučila). U 
dragocjenim je spremnicama bogato posuđe, skupocjena mi¬ 
sna odijela, vrijedna veziva i mnogo drugih predmeta Što se 
odlikuju starinom i vrijednošću. Najznamenitiji od tih pred¬ 
meta jesu: ostaci plašta svetoga Ladislava (1096 godine) 
s umjetnim vezivom od zlata i srebra, pokrivalo za žrtvenik, 
pa misal, mitra s uresom od slonove kosti i dragim kame¬ 
njem, i različiti drugi dragocjeni predmeti sve to iz XIV i 
XV stoljeća. Nadalje je tu srebrni relikvarij (spremnica za 
sv. moći) iz XVII stoljeća. Osobito je vrijedan umjetno 
izrađeni zlatni krst, pa nekoliko crkvenih odora i goblena 
još iz XIV stoljeća (posebna vrst veziva). Tu ti ima i još 
mnogo zanimljivih i vrijednih stvari. 

A sada, dijete moje, da razmotrimo kakova je 

„Okolina Prvostolne crkve". 

Kad izađeš iz crkve na glavna vrata, nad kojima su 
gotski uresi i kipovi, pada ti u oči jedan kip uzdignut ne¬ 
posredno nad samim vratima. To je presveto Trojstvo izva¬ 
li 0 u čisto bijelom mramoru (izradio kipar Robert Fran- 
geš). 

Pogledaš li na lijevu stranu, vidiš zgradu nadbiskupske 
knjižnice. Ona je stara kao što je stara i biskupija zagre¬ 
bačka. Povećavala se neprestano, a najviše time što je knji¬ 
ževna ostavština biskupa i kanonika po njihovoj smrti njoj 
pripala. Od ove knjižnice vremenom je mnogo propalo, oso¬ 
bito kad su jurišali na Kaptol 1396 godine zagrebački gor¬ 
njogradski građani. Posebnu knjižničku zgradu dao je kra¬ 
jem XVII stoljeća sazidati biskup Aleksandar Mikulić. Ta 
je porušena i sagrađena nova. 

Tu usred Kaptolskoga trga vidiš zdenac sa stupom na 
kojemu je kip Majke Božje. Taj je zdenac postavljen 1878 
godine. Moram ti spomenuti da niti stup niti kip Bogoro¬ 
dice nije onaj žestoki potres 1880 godine i najmanje ošte¬ 
tio, premda se za vrijeme trešnje nagibao kao šiba na vje¬ 
tru. Pričali su to očevici koji su se taj čas našli na Kaptol¬ 
skom trgu. 

Nekoliko metara sjeverno od kipa stajala je do 1876 
godine kaptolska vijećnica. U prvom katu bile su uredske 
prostorije zagrebačkoga Kaptola, a pri zemlji dućani. Ka¬ 
snije podignuta je na tom mjestu ribarnica, ali i opet otstra- 
njena. 

Prema zapadnoj strani Kaptolskoga trga, što je zapre¬ 
maju Opatovina i Dolac, može se danas još vidjeti po koja 
stoljetna zgrada. Posred toga dijela diže se župna crkva 
svete Marije. Tu su cistercite (redovnici) imali svoj samo¬ 
stan. Kad su cistercite u XVI stoljeću u strahu pred Turci¬ 
ma pobjegli iz Zagreba, posta njihova crkva župnom. Ta 
okolina bila je u staro doba važno središte. U susjednoj 
Skalinskoj ulici bile su — kako sam ti već spomenuo — ši¬ 
roke stube. Te su stube bile položene sredinom ulice, a s je¬ 
dne i s druge strane bile su smještene trgovine. U staro 
doba, pa još i u prvoj polovici XIX stoljeća bila je to naj¬ 
življa i jedina trgovačka ulica na Kaptolu. 

Danas je cijeli taj kraj prerađen, sazidane su nove kuće, 
tu je velika gradska tržnica, i nema više mnogo tragova 
staroj nekadašnjoj slici kaptolskoga Zagreba. 


Na samom Kaptolu sjeverno od Prvostolne crkve i bi- 
skupskoga grada stoji Nadbiskupsko sjemenište. Zagrebčani 
zovu tu zgradu »Crnom školom«, jer je njome vezana tu¬ 
žna uspomena iz XVI stoljeća. U ono vrijeme bila je to 
kurija (kanonicki stan) kanonika Franje Filipovića. Kad je 
on jedanputa vodio hrvatsku vojsku protiv Turaka, pređe 
na tursku stranu i poturči se. Zbog toga namažu njegovu 
kuću crnom bojom, a sliku mu spale na Kaptolskom trgu. 
Otada joj ime »Crna škola«, a đake koji u njoj uče i spre¬ 
maju se za svećeničko zvanje zovu »Crnoškolcima«. 

Iza sjemeništa i biskupskoga dvora je vrlo lijep vrt što 
ga je osnovao kardinal Haulik. Tu je bio i veliki ribnjak 
kasnije isušen, a ostalo je samo ime ulice Ribnjak. 

S jedne i druge strane Kaptola redaju se kanoničke ku¬ 
rije. Prve kurije dao je zidati kanonicima 1227 godine 
biskup Stjepan II Babonić. Prema sjeveru s lijeve strane 
u posljednjoj kuriji stanovao je i umro znameniti Franjo 
Rački (o kojem sam vam već pričao; 1828—1894; hrvatski 
povjesnik svjetskoga glasa , najbolji prijatelj đakovačkoga 
biskupa Josipa Jurja Štrosmajera). 

Na istoj strani Kaptola, kako se skreće u Opatovinu 
stoji 


„Franjevački samostan". 

Stara je priča o tom zagrebačkom samostanu.« 

»Pripovijedaj nam, djede!« Vesna će uhvatiti djedovu 
ruku. Djed da udovolji želji svoje unučice produži: 

»Kad se sv. Franjo vraćao iz daleke zemlje Sirije s fra¬ 
trom Kluminatom 1212 godine, boravi neko vrijeme u Za¬ 
grebu i stanuje u kući plemenite udovice Katarine Galović. 
Na njezinu molbu pošalje u Zagreb 1222 godine dva fratra. 
Njima pokloni ona svoju kuću i oni osnuju samostan. 

Crkva u čast svetomu Franji sagrađena je u drugoj po¬ 
lovini XIII stoljeća. 

Ta je crkva vremenom, više puta teško stradala. U borbi 
između Ferdinanda I i Zapolje popaljena je i crkva i sa¬ 


di 






mostan, pa se franjevci raspršili. Napušteni samostan do- 
pade Kaptolu, on ga od česti popravi, i smjesti tamo školu 
i sjemenište za klerike. 

U XVI stoljeću bježe franjevačka braća pred turskim 
nasiljima iz Bosne. Kaptol dopusti da se ovi franjevci na¬ 
stane u samostan koji bude zajedno s crkvom na brzu ruku 
popravljen. 

Polovinom XVII stoljeća, kad izgori sav Kaptol zajedno 
sa Stolnom crkvom, uništeni su i franjevački samostan i 
crkva tek što su popravljeni. Samostan i crkvu poprave opet 
dobrotvori. Temelj današnjemu dvokatnom samostanu uda¬ 
ren je 1656 godine. 

No eto nove nesreće! Kad ono 1674 izgori uskoro cijeli 
Gornji grad i veći dio Kaptola, nastrada i franjevački sa¬ 
mostan. Njega stiže ponovi požar 1731 godine kad izgori i 
crkveni zvonik u kome su se zvona rastalila. 

Posljednji je udarac, što je stigao crkvu i samostan, 
zemljotres 1880 godine što je nanio velike štete cijelomu 
gradu Zagrebu. Iza toga provedeni su temeljiti opravci u 
samostanu, a crkva je opravljena izvana, i iznutra lijepo 
ukrašena. Podignut je i novi zvonik, a pred crkvom ugra¬ 
đena ukusna kapelica gotskoga sloga. 

Spustimo li se samo nekoliko koračaj a pokra j male ka ¬ 
pelice sv. Dizmusa, što stoji na kraju Kaptola nadesno, stici 
ćemo do jedne stare zgrade. To je ljevaonica zvonova, svo¬ 
jina zagrebačkoga Kaptola, a vidi se i sada da je to nekada 
bila crkva. — Poznato nam je da je biskup Prodan u XII 
stoljeću sagradio samostan s crkvicom tik Kaptola za temp¬ 
lare (božjake). Ovaj red utemeljen je 1118 godine u Jeru- 
salimu, a pola stoljeća iza toga ima već svoje samostane u 
Hrvatskoj. Ukinut je 1313 godine. Ostatke zagrebačkoga 
templarskog samostana i njegove crkve imamo tražiti u toj 
ljevaonici. — Tu je lijevao najveće zvono Stolne crkve 
majstor Henrik Degen (f 1861). Po njemu prozvana je i ta 
ulica Degenovom ulicom. 

Sad cu, sine moj, da te upozorim na nešto što je neka 
osobitost, i sto je postojalo u XII, a prestalo postojati u po¬ 
lovini XIX stoljeća. To su ti 


„Kaptolske naseobine". 

Nekada su naime u državi igrala veliku ulogu vlastela 
kao sto su grofovi, plemići i svećenici, a među njima oso¬ 
bite ustanove kakva je bio Kaptol. — Oni bi dobili od kra¬ 
lja zemljišta za usluge što su ih činili državi. Kako ih nijesu 
mogli sami obrađivati, naselili bi na njima ljude koji ta 
zemljišta obrađuju i od njih se prehranjuju, ali oni moraju 
davati danak plemićima i drugoj vlasteli. Davali su ga 
obično u naravi — redovno u žitu ili stoci i to: desetinu, 
četvrtinu ili polovinu priroda. Osim toga su ovi naselje- 
nici sačinjavali vojsku koja brani gospodara i njegove utvr¬ 
đene gradove od neprijatelja. To su ti vlasteoske naseobine. 

Ispred utvrda kaptolskoga i biskupskoga grada bile su 
dvije takove naseobine: jedna prema sjevernoj strani, Lije¬ 
pa Ves ili Nova Ves, a druga prema istočnoj, Vlaško selo 
ili Vlaška ulica. One i danas postoje kao gradske ulice. 

Nova Ves potpadala je u kaptolsku vlast. Kaptol je na¬ 
seli 1344 godine. Prije toga bilo je tu samo nekoliko mli¬ 
nova, a ostalo zemljište slabo ili nikako napučeno. Zato 
odluči Kaptol naseliti ga kao slobodnu općinu i dade joj 
jedan dio prava suđenja. Općinari su pak bili obvezani vr¬ 
šiti stražarsku i vojničku službu. Takove su prilike i odno- 
šaji postojali u staro doba. 

Kad je Kaptol u polovini XIV stoljeća naselio Novu 
Ves i tu uredio zasebnu općinu, osnovana je za nju i župa. 
Ivan arciđakon gorički sagradi svojim troškom crkvu. To 
je uistinu malena crkva, a stoji sve do početka XIX sto- 
Ijeca. Sadašnju župnu crkvu podiže o svom trošku župnik 
Mihalj Sinkovic. Ona je posvećena (1803) svetom Ivanu 
Krstitelju. — Potresom 1880 godine crkva nastrada neznat- 

no. Tim povodom dobi tri lijepa mramorna žrtvenika što 
su do obnove Prvostolne crkve u njoj bili smješteni. 
Crkva imade grobnicu pristupnu izvana. U njoj je među 
ostalima jedno mrtvo tijelo koje nije istrunulo, premda je 
pohranjeno već prije jednoga i po stoljeća. Ono se samo 

usušilo. . 

Vlaška ulica prastara je naseobina. Postojala je prije 
utemeljenja Zagrebačke biskupije. I nad njom je vršio vlast 
Kaptol što mu je potvrdi vojvoda Andrija 1198 godine. 
Ime ulice potječe od toga što su prvi naseljenici bili Latini, 
a narod ih zove Vlasima. Biskup Stjepan II Babonić po¬ 
dijeli toj naseobini 1244 godine neke sloboštine i neka 

P raVa ‘ .. 

Ove naseobine zajedno s Kaptolom, Gornjim gradom i 

ostalim dijelovima grada spojene su 1850 godine kao slo¬ 
bodni i kraljevski glavni grad Zagreb. 

Od toga vremena Zagreb je jedan jedinstveni grad s 
jednom jedinom upravom. Nema više onih velikih borbi 
između Griča i Kaptola. Ali ipak! — Od nekadašnjih ne¬ 
prijateljstava ostala je uspomena. Još su uvijek napeti 
odnosi između Griča i Kaptola, i vode se borbe. Samo što 
danas ne grme topovi, ne pucaju puške i ne bliješte ma¬ 
čevi _ nego se upotrebljavaju drvene sablje i drvene pu¬ 

ške i po koji zlosretni kamen. Borioci su pak s jedne stra¬ 
ne djeca s Griča i Gornjega grada, a s druge dječaci »Kap- 
tolonci« i »Potočani«. No ubrzo se sklapa mir da se mogu 
onda zabavljati zajedničkim igrama. 

Tako ti povijest teče/stari ljudi prestaju, a mladi na- 

stavljaju. 

Kasno je« — reći će djed — »vratimo se kući na po¬ 
činak. Sutra ćemo opet ovamo na Kaptol.« 

Rečeno — učinjeno, a djed i unučad 

Četvrti dan 


nađu se na Kaptolu ispred Prvostolne crkve. Tu pokaže 
djed Ranku ulaz u južni zvonik i dizalo (lift), uspnu se 
njime na toranj pa pođu na galeriju. 

»Tu smo sada na mjestu s kojega nam se pruža krasan 
vidik; nekako u sredini Zagreba. 

Na zapadu Gornji grad, a ovamo Kaptol i cijela nji¬ 
hova okolina što smo sve razmotrili u prošla tri dana. S 
ovoga mjesta pregledno ćemo upoznati 

„Donji grad". 

Sada možeš tek zagledati cijelokupnu sliku Zagreba 
Nekada malene tvrđave zaštićene odbrambenim zidovima, 
Gric i Kaptol, danas stoje slobodne i ponosne povezane 
s novim dijelovima Zagreba. I grad je rastao vremenom sve 
više. Polovinom XIX stoljeća imao je tek oko 15.000 sta¬ 
novnika. Danas ima Zagreb oko 13.000 kuća i više od 
200.000 stanovnika. 

Donji se grad protegnuo od zapada prema istoku, ispod 
slikovitih obronaka Zagrebačke Gore, i širi se na sve stra¬ 
ne po Savskoj Ravnici. 

Jedan od najstarijih dijelova Donjega grada, središte 
Zagreba i zagrebačkoga života jest 

„Jelačićev trg". 

Već u XIII stoljeću sjeverna strana toga trga bila je 
naseljena. Tu se spominje »Šostarska ili Njemačka ulica« 
(kasnije Duga, sada Radićeva). U ono doba valjada i nema 
trga. Kada je nastao trg, zvao se »Manduševac«, po vrelu 
što tamo izvire. Kasnije nazivaju ga »Harmica«, jer na 
njemu stoji harmica — (tridesetnica, carinarnica). 

U slavu bana Josipa Jelačića Bužimskoga nazvan je 
(1850) njegovim imenom.- 

JeWićey trg (prije potresa 1880 god.) 





Tamo gdje je danas hotel Milinov stoji još prije stotinu 
godina velika drvena klaonica iza koje je gradsko srne- 
tište. Tu ima bara na kojoj se love divlje patke. Prema ju¬ 
gu cijeli je prostor nenaseljen i pust. — Potkraj XVIII 
stoljeća sagrađena je na uglu Gajeve ulice i Ilice bolnica 
milosrdne brace (Zakladna) koja je nedavno preselila na 
Sveti Duh. 

Bolnica imao je grad još i prije: vlastitu bolnicu pri 
Kamenitim vratima, a bile su bolnice takove i na Kaptolu 
(Pod zidom) i u Vlaškoj ulici. Sve su to bile više ubožnice 
i nemoćnice negoli bolnice. 

Na tome nekada veoma zapuštenom i blatnom trgu odr- 
zaju se u staro doba sajmovi, i tu se prodaje svakovrsni 
živež: stoka, sijeno drva i drugi predmeti. 

Kasnije se drže sajmovi na Zrinjskom trgu, zatim na 
mjestu gdje danas stoji Trg Viteškoga kralja Aleksandra I 
Ujedinitelja, pa na Mažuranića i Marulićevu trgu. Po¬ 
tom (1891) su premješteni na mjesto gdje je danas Trg 
kralja Petra I Velikoga Oslobodioca. Tu su nekada bili 
kaptolski vrtovi, pa se taj dio grada zvao »Zavrtnica«. 
Sada je veliko sajmište smješteno nedaleko Maksimira, pa 
je tu i gradska klaonica. Na sjevernoj strani trga (prolaz 
na tržnicu) pred nekadašnjom ulicom »Splavnicom« (tekao 
je potok Medvescak) stoji crkvica »Ranjeni Isus«. Ona je 
bila nanovo sagrađena na jugu usred bolničke zgrade, on¬ 
da nedavno porušena i među novim kućama na istome mje¬ 
stu ponovo ugrađena. 

Usred trga stajala je nekad zidana kula u kojoj je bila 
straža, tržni nadzornici i snubitelji za vojsku (verbunkaši). 
Prije su vojnike snubili za vojsku, jer nije postojala opća 
vojna dužnost. Ta je kula porušena krajem XVIII sto¬ 
ljeća. Prije 60 godina stajale su na trgu drvene mesnice. 

Danas se diže u sredini trga od tuča saliven 

„Spomenik bana Jelačića“ 

smješten na podnožju moslavačkoga granita. Sprijeda nosi 
napis »Ban Jelačić 1848«, a na suprotnoj je strani njegov 
obiteljski grb. Jelačić, u narodnoj nošnji što ju je nosio 
prigodom svečanoga uvođenja u bansku čast, jaši na konju, 
a golom sabljom u desnici pokazuje prema sjeveru. Taj je 
spomenik otkriven 17 decembra 1866 godine. 

Nije tome daleko što su slijeva i sdesna spomeniku 
stajala dva svjetionika. Istočni svjetionik u obliku zdenca iz 
kojega, kako već pričah, teče živa voda — Manduševac. 
To je vrelo postojalo još prije XIII stoljeća. Ono je u 
staro doba služilo čitavome gradskom žiteljstvu kada su 
zbog velike suše presahnuli svi zagrebački zdenci. Često 
su se tu zbog vode ili i drugih uzroka građani i građanke 
svađali, pa i tukli. Bilo je i krvavih borbi. 

Južnu stranu Jelačićeva trga probija Praška ulica u ko¬ 
joj je Sinagoga (izraelitski hram — hram novovjerske bo- 
goštovne općine). Hram je građen u lijepom maurskom slo¬ 
gu (1866), ali nije još potpuno izgrađen. Manjka mu nad 
pročeljem zasnovana kupola. 

Iznutra je hram bogato ukrašen i ima dobre orgulje. 

Starovjerska izraelitska bogoštovna općina selila je po 
privatnim zgradama na različita mjesta, i nema zasebno 
građena hrama. 

Produžimo li dalje Praškom ulicom, dolazimo na 

„Zrinjski trg“ 

ili kako ga kraće nazivaju »Zrinjevac«. Još prije stotinu 
godina, tamo gdje danas šeće zagrebačko općinstvo, bra¬ 
zdio je plug i nicao kukuruz. Kad je osnovan »Novi trg«, 
održaju se tu sajmovi za robu i stoku. 

Godine 1866 prozvan je svojim sadašnjim imenom 
»Zrinjski trg« u proslavu tristote godišnjice junačke po¬ 
gibije Nikole Šubića Zrinjskoga (oko 1508 — 1566) u Sigetu. 
Na trgu zasađeni su nasadi i uređen perivoj. 

Na južnoj strani trga stoji zgrada Jugoslavenske aka¬ 
demije znanosti i umjetnosti osnovane (1860) po velikome 
đakovačkom biskupu Josipu Jurju Štrosmajeru. On je bio 
njezin prvi pokrovitelj. Danas je to nadbiskup zagrebački 
dr. Ante Bauer. 

Pred zgradom Jugoslavenske akademije su četiri spo¬ 
menika. To su poprsja junaka Nikole Jurišića (1490 — 1565; 
obranio Kisek g. 1532) i Krste Frankopana (1432 — 1527), 
pa umjetnika Andrije Medulića (1518 — 1585, slikar, pri¬ 
jatelj velikoga Ticiana i J ulij a Klovija*) U blizini imade 
još i poprsje Josipa Boškovića (1711 — 1787; učenjak svjet¬ 
skoga glasa, profesor u Parizu, Londonu i u Milanu gdje je 
osnovao zvjezdarnicu). 

U zgradi su akademijske pisarnice, knjižnica, Galerija 
slika i Arheološki muzej. 

Knjižnica osobito je bogata slavenskom književnošću 
od najstarijega do najnovijega doba. Imade tu starih li¬ 
stina i rukopisa. Knjižnica prima knjige akademija i učenih 
društava čitavoga svijeta i daje u zamjenu svoja nauče - 
njačka izdanja. 

Štrosmajer je Akademijskoj galeriji darovao svoju bo¬ 
gatu zbirku slika i umjetnina. Ona je smještena u drugome 
katu akademijske zgrade. Pokazuje razvitak slikarske umjet¬ 
nosti srednjega i novoga doba. 

Još tridesetih godina pređašnjega stoljeća potaknuo je 
dr. Ljudevit Gaj misao da se osnuje Narodni muzej. Mnogi 
su se rodoljubi odazvali njegovoj zamisli, i poslali tada¬ 
šnjoj Pravoslovnoj akademiji u Zagreb različite prirodnine 
i starine sa zadatkom da ih čuva za Narodni muzej. Iako 
se sabralo mnogo važnih i vrijednih predmeta, muzej je 
priveden u život tek 1861 godine pod nadzorom Jugosla- 

' } Tizijan rođen 1477 god. u malome alpskom seocu Pieve; slikao 
većim dijelom nabožne slike koje se danas čuvaju u različnim zbirkama 
i muzejima svijeta. Naročito ima njegovih slika u Padovi i Veneciji. 
Umro je u devedeset i devetoj godini od bolesti kuge. 

Julio Clovio Klović rođen.1498 god. u Dalmaciji; najveći hrvatski 
miniaturista (sitnoslikar). Umro 1578 u Rimu. 

venske akademije. — Tu ćeš naći predmeta iz prethisto¬ 
rijskog doba, pa iz egipatske, grčke i rimske povijesti. Ima 
tu velika numizmatička zbirka (zbirka starih novaca) — 
preko 100.000 komada. 

Neposredno sa Zrinjskim trgom vezan je 

„Strosmajerov trg“ 

nekada Akademijski trg. To je zapravo produženje Zrinj- 
skoga trga. Tu su izloženi rimski sarkofagi (stare grob- 
niče) koji su nađeni kod Siska. 

Na tom trgu stoji spomenik narodnom dobrotvoru i ve¬ 
likanu Josipu Jurju Štrosmajeru koji počiva u grobnici 
ispod Stolne crkve u Đakovu. Spomenik je izradio kipar 
Ivan Meštrović. — Štrosmajer (1815 — 1905) biskup đako¬ 
vački, veliki je rodoljub, jedna od najvećih ličnosti u jugo¬ 
slavenskoj kulturnoj povijesti, mecena (darovatelj) mnogim 
zavodima (Jugoslavenska akademija, Galerija slika. Univer¬ 
zitet, mnoge srednje škole. Stolna crkva itd.).« 

»A čije je ovo poprsje?« — upita Ranko djeda koji 
odgovori: »To ti je lik Augusta Šenoe (1838 — 1881). Šenoa 
bijaše velik naš pjesnik (spjevao Kugina kuca. Kameni sva¬ 
tovi i druge lijepe pjesme; napisao romane Zlatarevo zla¬ 
to, Seljačka buna , Diogenes, Kletva, i mnoge druge pripo¬ 
vijesti). 

Pred velikim Umjetničkim paviljonom u kojem je u 
prizemlju Gradski muzej, a u spratu od vremena na vrije¬ 
me izlažu slikari i kipari svoje radove, smješten je kip Ce 
lestina Medovića (1859 — 1920; slikar), a njemu nasuprot 
kip Petra Preradovića (1818 — 1872; preporoditelj; naj¬ 
popularniji hrvatski pjesnik XIX vijeka). 

Treba da vam spomenem jedan događaj sa Štrosmaje- 
rova trga. 

Kod svečanosti društva »Jadranske straže« obavljene na 
Štrosmajerovu trgu godine 1931 bio je prisutan tadašnji 
Nasljednik prijestola, a sadašnji Kralj Kraljevine Jugosla¬ 
vije Petar II (rođen 6 septembra 1923 u Beogradu) kao za¬ 

štitnik toga društva. S Njime je na tu svečanost stigla Nje¬ 
gova Majka Kraljica Marija (rođena kao rumunjska kra - 



Spomenik biskupa J. J. Štrosmajera 

Ijevna 9 januara 1899, a vjenčanjem 8 juna 1922 postala 
Kraljicom Jugoslavije). 

Štrosmajerov trg se nastavlja na jug Trgom kralja To¬ 
mislava punim cvjetnih nasada koji seže do Glavne stanice 
(Glavnoga kolodvora). Odavle nas vode opet sami 

„Trgovi i nasadi cvijeća" 

na zapad Trgom Petra Svačića (posljednji hrvatski vladar 
1091 — 1097) i Trgom Ante iStarčevića (1823 — 1896). Oni 
su zaokruženi velebnim palačama. Ova dva trga nastavljaju 
se Botaničkim vrtom i sve ljepšim perivojima i trgovima 
prema sjeveru: Trg Marka Marulića (1450 — 1524; pjesnik) 
Mažuranića*) i Trg kralja Aleksandra I. 

Počevši dakle od Zrinjskoga trga, pa u nizu od devet 
trgova sve je ispunjeno cvijećem i zelenilom. Taj vijenac 
cvijeća, zelenila i mnogih drvoreda po ulicama obrubijuje 
južni dio bijeloga Zagreba.« 

»Djede, ti si rekao »Botanički vrt«. Kakav je to vrt?« 
upita Vesna. 

»To ti je osobito lijepo uređen vrt. U njem sveuči¬ 
lišni đaci uče bilinstvo (botaniku). U tom se vrtu gaje sva¬ 
kovrsne biljke, počevši od snijeti, mahovina i trava do kro- 
šnjatih stabala i visokih paoma. U njem ima svakovrsnoga 
cvijeća: lijera, tulipana, đurđica, ruža i drugoga cvijeća. 
Ima i žitarica: zob, ječam, pšenica, raž, kukuruz, pa dalje 
kupus, grašak, pasulj i svako drugo povrće. U njemu gaje 
se trešnje, jabuke, kruške, bademi i ostalo voće. Svega ima, 
svega što je potrebno đacima pri izučavanju bilja. Iz raz¬ 
ličitih krajeva: ,s područja Alpi i drugoga gorja, s ravnica, 
iz studenoga i vrućeg pojasa, s vlažnoga i suhog tla — oda¬ 
svuda skupilo se ovdje bilja. Briga se vodi o svakoj poje¬ 
dinoj biljci. Zato su tu staklenici, močvare, jezerca, pećine. 
— Eto to ti je Botanički vrt. 

*) To je trg trojice Mažuranića: Ivana, bana, o kojem je riječ na 
str. 34, brata mu Antuna (i805-i 898 ; osnivač hrv. narodne škole, sa- 
radnik Lj. Gaja, pisac) i sina banova Vladimira (1845—lg28; dramatik, 
pisac). 

U njegovoj blizini naći ćeš Univerzitetsku knjižnicu s 
Državnim arhivom, Narodno kazalište (teatar), Obrtni mu¬ 
zej i glavnu unirvezitetsku zgradu, pa još mnoge druge 
zgrade namijenjene nauci i prosvjeti. 

Nedaleko odavle je crkva i dvor evangeličkoga Biskupa. 

Ispred teatra stoji zdenac, a postrance iza teatra umjet¬ 
nički izrađeni kip sv. Jurja. Taj je kip najprije (1867) bio 
postavljen u Maksimiru, kasnije je prenesen na Štrosmaje¬ 
rov trg, a odanle na sadašnje svoje mjesto. Neki žele da se 
kip odavle makne.*) 

Od glavne univerzitetske zgrade na zapad vodi ulica 
Đure Deželica (1838 — 1907; pisac, osnivač zagrebačkoga 
pozarnistva). 

Tu stoji dvor zagrebačkoga pravoslavnog Mitropolite. 

Prema kraju ulice Đure Deželića ima župni dvor i cr¬ 
kva sv. Blaža, građena u slogu bazilike kako su građene 
crkve u Hrvatskom Primorju i Dalmaciji. Crkva još nije 
iznutra dovršena, samo ima krasan žrtvenik sa slikom sv. 
Vlaha (Blaža); poklon iz Dubrovnika.« 

»Koliko je duga Deželićeva ulica?« — upita Ranko, a 
djed odgovori: 

»Dobro da si me potsjetio tim pitanjem. Ulica Đure De¬ 
želića je od Univerziteta pa do kasarne Zrinjskoga duga 1 
kilometar. 

Pred kasarnom vidjećeš spomenike blagopokojnoga Kra¬ 
lja Petra I Velikoga Oslobodioca (1844 — 1921; Kralj Srbije 
1903 — 1918; prvi Kralj ujedinjene Kraljevine Srba, Hrvata 
i Slovenaca; prevodilac krasnoga djela St. Milla »O Slo¬ 
bodi«; pod imenom Petra Mrkonjića sudjelovao u bosansko- 
hercegovačkom ustanku 1875/76 godine. U to vrijeme bo¬ 
ravi nekoliko dana u Zagrebu — Ilica 113) i Kralja Alek¬ 
sandra Prvoga Ujedinitelja (17 decembra 1888 na Cetinju 
— 9 oktobra 1934 u Marseilleu; od 1 decembra 1918 Regent, 

*) Kip je izradio kipar svjetskoga glasa Antun Dominik Fernkorn 
1813—1878). On je izradio i spomenik bana Jelačića na Jelačićevu trgu, 
te kip Majke Božje na Kaptolu. 

a od 17 augusta 1921 Kralj). U sredini nad ulazom u ka¬ 
sarnu smješten je kip grofa Petra Zrinskoga o kojem sam 
vam pričao nad njegovom grobnicom u Prvostolnoj crkvi. 

Prema sjeveru« nastavi djed, »od univerzitetske zgra¬ 
de je Frankopanska (1643 — 1671) ulica. U toj ulici ima Na¬ 
rodni mali teatar i samostan milosrdnih sestara (1845). 
Ove se milosrdne sestre bave: uzgojem i naobrazbom mla¬ 
deži, njegom bolesnika i ranjenika u bolnicama i na boj¬ 
nome polju, pomaganjem staraca i starica u ubožnicama, 
opskrbom siročadi itd. — U sredini zgrade smještena je 
crkva u čast sv. Vinka. 

Uporedo s Deželićevom ulicom, a sjeverno od nje pro¬ 
stire se ulica zvana 


„Ilica". 

Već u polovini XIII stoljeća spominje se u gradskom 
predgrađu »Nova vila« — nova naseobina. Građani su je 
nazvali po latinskom imenu »Vilica«. Kad su se stari kaj - 
kavci na primjer pitali: »Gde si bil?« odgovorio bi drugi:- 
»V Vilici« ili kraće »Vilici«, kakav se odgovor još i dana* 
može dobiti od naših kajkavaca. U štokavštinu preneseno 
glasi to: »U Ilici«. I tako je, veli se, došlo do imena »Ilica«. 

Središte toga predgrađa bila je crkva sv. Margarete sa 
župom (već 1334) za podgrađe, Šoštarsku ulicu (Jelaćićev 
trg) i okolinu. Ljudevit I dopusti da se kod crkve drže četr- 
naestodnevni sajam. Taj se i sada još održava pod imenom 
Margaretski sajam (13 jula) na Novom sajmištu. 

Kraj crkve bilo je groblje koje je napušteno, a crkva 
posta kapelom župe sv. Marka. Srpskopravoslavna općina 
kupi ovu kapelu 1795 godine. Sve do 1866 ona je u svom 
priprostom slogu, a do nje drveni zvonik. 

Na mjestu kapele sagrađena je (1866) lijepa parohijalna 
crkva u bizantskom slogu. Ona je kasnije iza potresa (1880) 
još ljepše ukrašena (ikonostas) i nešto povećana, i sad stoji 
kao mitropolitska crkva svetoga Preobraženstva. — Prigo¬ 

dom kopanja dubokoga temelja za zvonik iskopan je kljun 
broda, i kažu da je tu u prastaro doba tekla Sava. 

Preko puta crkve bila je škola Srpskopravoslavne op¬ 
ćine. Ta je škola prvobitno bila u Mesničkoj ulici, a danas 
je u Ulici Mirka Bogovića (1816 — 1893; hrvatski preporo¬ 
ditelj, pjesnik i pisac. Napisao »Frankopan«, »Stjepan po¬ 
sljednji kralj bosanski«, »Matija Gubec«. Među srpanjskim 
žrtvama ranjen 1845 god.). 

Ilica počimala je kod Harmice i protegnula se daleko 
na zapad. Ona je jedna od najduljih zagrebačkih ulica 
(3,3 km) i svršava kod Černomerca. 

Još pred stotinu godina vodile su od Ilice prema jugu 
samo tri veće ulice (ceste). Današnja Petrinjska vodila je do 
savskoga kupališta u Trnju i do Kraljeva Broda (provoza 
na Savi) koji se spominje već u XIII stoljeću. Druga ulica 
zvala se nekada Svilarska, danas Preradovićeva. Vodila je 
do gradskih vrtova. Treća vodi na savski most, Savska ce¬ 
sta (današnja Frankopanska ulica i Savska cesta). I ta je 
cesta duga gotovo tri kilometra (2.8). 

Kuće su u Ilici i u tim ulicama bile niske, otprilike ona- 
kove kao što se još danas vide na zapadnom kraju Ilice. 
Nema tu uređene ceste ni pločnika, električne ni plinske 
rasvjete. — Cijeli ovaj kraj gdje je danas Donji grad sa 
svojim lijepim ulicama, trgovima i nasadama, velebnim 
zgradama i sjajnom rasvjetom (1870) nekad su bila polja 
i vrtovi, šikarje i lovišta. Još prije šezdeset godina polazili 
su ovuda zagrebački purgari (građani) u lov na divlje patke. 

Danas je Ilica glavna i najprometnija ulica Zagreba 

njegova žila kucavica. U njoj su velike i lijepo udešene 
trgovine. 

Na raskrscu Ilice i Mesničke ulice stoji spomenik slav¬ 
noga narodnog pjesnika franjevca Andrije Kačića Miošića 
(1704—1760). Spomenik je poklon velikoga kipara Ivana 
Rendica u dostojnu proslavu narodnoga ljubimca starca Mi¬ 
lovana koji je opjevao djela naših junaka. 

Ilica se produžuje dalje kraj Trga bana Ladislava Pe 
jačevića (1824 — 1901). Taj se trg prije nazivao Ilički trg. 
Na zapadnom dijelu Ilice stoje kasarne. 

Kreneš li natrag na Jelačićev trg i dalje na istok, doći 
ćeš Jurišićevom ulicom na Washingtonov trg i tu ćeš vi¬ 
djeti poput grčkih hramova sagrađene zgrade. Ona s lijeve 
strane je burza (mjesto gdje se vrše veliki trgovinski po¬ 
slovi). Zbog toga se taj trg prije nazivao Trgom burze. 

Pođeš li dalje na jugoistok Ulicom Franje Račkoga, do¬ 
laziš na 

„Trg kralja Petra I Velikoga Oslobodioca". 

Usred trga prozvanoga imenom kralja Oslobodioca je 
novi umjetnički hram, određen za izložbe, a podignut u spo¬ 
men Kralja Petra I. 

Pođi dalje Beogradskom ulicom, opazićeš novu golemu 
zgradu u kojoj su smještene srednje škole. Dalje stižeš na 
Trg Petra Krešimira (1058—1074; hrvatski kralj, proširio 
državu na kopnu i moru). 

Vrati se tad natrag Ulicom Janka Draškovića (1770 — 
1856; preporoditelj i zaštitnik mladih lliraca, borac za na¬ 
rodna prava), pa ćeš doći u Vlašku ulicu, a pogled će ti pa¬ 
sti odmah na istočnu stranu Prvostolne crkve i na 

„Nadbiskupski dvor" 

koji je tu sad pod nama i koji je najljepša barokna palača 
staroga Zagreba, stoji na čelu Kaptola i Vlaške ulice na uba¬ 
vom brežuljku. Uzdignut je te nadvisuje kuće s južne mu 
strane. Visoki uporni zid podupire ga s te strane. Iza nad¬ 
biskupskoga dvora podiže se tako zv. »Apostolska kula«, a 
do ove maleno zeleno brdo zvano Gamila, puno prastaroga 
raslinja. 

Stari Zagrepčani — po predaji — pričaju da je to brdo 
nastalo navažanjem zemlje iskopane kad su polagani te¬ 
melji Katedrale, a i sama riječ »Gamila« očito nije drugo, 


76 


nego iskvarena riječ — gomila, hrpa ili veliki kup iskopane 
zemlje. 

Apostolska kula iza koje se diže Gamila, stoji iznad 
»Ribnjačkih vrata« koja vode iz Vlaške ulice u nadbiskup¬ 



ski vrt. Prozvana je tim imenom, jer se u njoj svakog 
Velikog četvrtka sastaju starci, nazvani »Apostolima« koji¬ 
ma Nadbiskup na taj dan pere noge, i dvori ih kod zakuske. 
To čini na spomen posljednje večere kad je Isus prao 
noge apostolima. 

Nadbiskupski je dvor utvrđen jakim odbrambenim ku¬ 
lama na uglovima, kao što su i one oko Stolne crkve. Tri su 
okrugle, a ona na istočnoj strani je četverokutna. 

Dvor je sagrađen po svoj prilici kad i Stolna crkva. U 
XIII stoljeću (1248) biskup Stjepan Babonić vrati se po¬ 
slije tatarske provale u Zagreb i dade do razvalina Stolne 
crkve odmah sagraditi crkvicu sv. Stjepana Prvomučenoga. 
Ona je još i sada unutar zidina nadbiskupskoga dvora. 

Idući dalje Vlaškom ulicom vidiš Nadbiskupski konvikt 
salezijanaca, a dalje vojnu bolnicu, pa župni ured s crkvom 
sv. Petra. Tu je bila nekada župna crkva svete Marije. Ta¬ 
tari je unište, a zamijeni je crkva sv. Antuna koja stoji još 
u XV stoljeću. — Crkva sv. Petra podignuta je 1770, po¬ 
svećena 1857, a potpuno pregrađena 1933 godine.« 

Iza ovoga pripovijedanja, djed se i unučad vrate kući 
razgovarajući još čitavo poslije podne koješta o svemu što 
su gledali s visine tornja Prvostolne crkve. 

Da djeci prvi utisak što su ga primila u Zagrebu, za¬ 
sladi što ljepša uspomena na grad povede ih djed 


Peti dan 

na šetnju Vlaškom ulicom (1.5 km) i Maksimirskom cestom, 
tom najduljom zagrebačkom ulicom (3.4 km), u hladovit 
perivoj 


„Maksimir". 

Maksimir se prostire po pitomim zelenim livadama i 
osumljenim hladovitim brežuljcima više kilometara u du¬ 
zinu i širinu. Stotinama godina porasla je visoka hrastova 
suma. Nju je pretvorio biskup Maksimilijan Vrhovac 
(1752 — 1827); književnički i narodni dobrotvor) u perivoj 


78 



MaL 












prozvan njegovim imenom Maksimir. Kardinal Juraj Hau- 
lik povećao ga i ukrasio. 

Žarko sunce uresilo je taj perivoj bujnim rašćem, a vje¬ 
šta ruka vrtljareva usadila je nježno cvijeće. Uređeni su 
putovi za šetaoce, iskopani su ribnjaci, udešeni žuboreći po¬ 
točići, postavljeni mostovi i sjedala za odmaranje. 

Mnoge tisuće ljudi dolaze ovamo da se odmaraju i uži¬ 
vaju krasote perivoja. 

Tu vidiš paviljone i uresni toranj »Vidikovac« (glo- 
rieta) s kojega je divan pogled na perivoj, dalju okolinu 
kao i na Zagreb. Tu je kućica u švajcarskom slogu, pa cr¬ 
kvica sv. Jurja u gotskom slogu. 

Ondje su sportska igrališta i najnoviji veliki Stadion 
Viteza kralja Aleksandra I. Ujedinitelja. 

Nešto podalje je manja zgrada za odmaranje koju zovu 
»Mirna ili mirovna koliba«. S nje gledaš Zagrebačku Goru, 
tiha polja obrubljena šumom. Na kraju perivoja je nadbi¬ 
skupski ljetnikovac u vrtu u kojem ima nebrojenih mirišlji¬ 
vih ruža. Ovaj je sada s jednim velikim dijelom Maksimira 
svojina zagrebačkoga Univerziteta. Ovdje uče đaci po¬ 
ljoprivredne i Šumarske nauke.« 

»Kakove su ono kuće tamo Maksimiru na jugu?« upravi 
Ranko djedu pitanje. Djed će: 

»To je Peščenica gdje stanuju većinom željezničari, a 
podalje na istok je prostor za sastavljanje vlakova. Pešče¬ 
nica je novo zagrebačko predgrađe koje ima svoju školu i 
crkvu. Svakoga dana polazi voz na Glavnu stanicu po ne¬ 
koliko puta iz Peščenice i natrag. Zovu ga »Zec«, jer ne¬ 
prestano ide prema gradu i brzo opet natrag — poput zeca. 

Ovakovo predgrađe imaš i u blizini stanice ».Sava«, a 
zove se Trešnjevka. Kažu da je ondje rasla jedna golema 
trešnja kraj koje je sagrađena prva kuća, a u njezinoj oko¬ 
lini sagrađeno je danas više stotina kuća. — Da nastavimo 
o Maksimiru. 

Još pred kratko vrijeme prema sjevernoj strani Maksi¬ 
mira bio je plotom obgrađen velik prostor šumovit, prekra¬ 
san. Bio je to zvjerinjak. U njem su veselo skakali srndači, 

srne i laneta. Posjetioci Maksimira tu se zaustavljali, a ži¬ 
votinje dolazile bi sve do obgrade. Često bi se koji smjeliji 
srndač tako približio čovjeku, da mu je ovaj mogao pružiti 
komadić kruha. Srndač bi prihvatio kruh i najvećom brzi¬ 
nom otrčao skokom u šumu. Bilo je tu i bijelih jelena. 

Danas nema više toga zvjerinjaka. Ali mi imamo nešto 
ljepše, a to je naš gradski 

„Zoološki vrt 66 . 

(»Djede! Dragi djede!« — uskliknuše brat i sestra kao u 
jedan glas. — »Povedi nas u Zoološki vrt!« 

Djed usliša molbu djece, jer je već kotkuće odlučio* 
da ce ih povesti u Zoološki vrt, i oni se upute do glavnoga 
Maksimirskog jezera. 

Tu ih pozdrave prvi stanovnici Zoološkoga vrta, dva 
prekrasna labuda odjevena kao snijeg bijelim perjem. Pru¬ 
žaju dugačke vitke vratove i traže da im posjetioci što do¬ 
bace. Iz jezera gotovo nikada ne izlaze. 

Vesna će: »Sto žele ove velike guske?« Djed se nasmije, 
a Ranko uhvati riječ: 

»To nijesu guske, to su labudovi. Vični su da im ljudi 
dobacuju komadiće hljeba ili travu. Oni, kako vidiš, upor¬ 
no traže i od tebe, sejo. To ti je prva ulaznica u Zoološki 
vrt.« 

Vesna baci krišku hljeba labudovima, i jedan je po¬ 
hlepno prihvati. Ona baci drugu, treću i sve daje krišku po 
krišku, i misli da je sada dovoljno platila ulaznicu kad i 
onako hljeba više nema. 

»Znaš li ti, Vesno, da labudovi živu u sjevernoj Evropi. 
Kad su mladi, nemaju bijelo već sivkasto perje,« pouči je 
Ranko. »Nijesam znala, ali sad ću da upamtim.« 

Pođu dalje. 

Kod mosta na otoku pozdravlja ih ptičji rod. Čitavo jato 
biranih golubova i prekrasnih golubica oblijeće blagajnicu. 
Ali ne traže golubovi ulaznice, već nju treba platiti na sa¬ 
moj blagajnici. 

»Vi, djeco, plaćate polovinu« izjavi gospodin koji pro¬ 
daje ulaznice. »Hvala« — odvrate djeca uljudno. 

Prebace se preko mosta da pozdrave medvjede. Djed 
sada produži: 

»Djeco, taj veliki suri medvjed živi svuda gdje je gu¬ 
stih šuma. Ima ga dosta i u našoj domovini, gdjegod su šu¬ 
me guste. On vam voli, kao što i vi, moja djeco, sladice i 
med. Ti znaš, Ranko, da medvjed zimu prospava u kakovu 
duplju. Kad bude bolje vrijeme, izlazi u šetnju, pa nađe li 
usput koji zalogaj, slasno ga pojede. 

Ovdje među ledenjacima, koji su samo umjetni i kao na 
obali ledenoga mora, šeću sjeverni (bijeli) medvjedi. Kad 
su u slobodi, oni živu u neprestanoj zimi. Domaja su im sje¬ 
verni polarni krajevi. Oni znadu vješto plivati i roniti, pa 
love ribe u moru.« 

Nestrpljivo mala Vesna vuče djeda za kaput da se po ¬ 
žuri, jer bi ona željela da vidi što prije slona. Ona ga je 
doduše već vidjela, ali samo naslikana, pak je radoznala 
kakav je uistinu i da li doista ima tako dugačak nos. 

»Strpi se, moja kćerčice,« opomene je djed, »treba još 
da vidimo jednu vrlo čudnu životinju. Ha, evo ih. — Tu¬ 
ljani. — Gle, živu u vodi, a izilaze i na kopno. Hrane se 
živim ribama. Vidiš kako su debeli, pa zato lakše plivaju, 
jer je mast lakša od vode. Tako imadu tuljani u neku ruku 
pojas za plivanje kao i ti, Vesno, kad navučeš mjehure da 
lakše plivaš i da ne toneš. Izvan vode tuljani su veoma ne¬ 
spretni. — Ljudi u sjevernim krajevima imadu od tuljana 
veliku korist. Meso, krv i mast jedu, kožom se odijevaju, od 
crijeva prave konopce, a od kosti oruđe. — Tuljan ti laje 
kao promukao pas.« 

»Jao djede, da li je ono slon? Poznajem ga po nosu.« 
Kad se približiše slonu, a ono nema kraja zabavi i veselju. 
Djed dade Ranku dinar da ga ponudi slonu. Slon pruži rilo 
prema Ranku koji smjelo drži dinar. Vesna problijedi od 
straha i užasa u bojazni da joj slon brata ne ujede. 

»Bježi, Ranko, taj će te ugristi! Djede, reci mu neka se 
makne.« Ali Ranko stoji gordo i junački, i dočekuje slonov 

nos. Ovaj uhvati dinar i, gle, odnese ga svome čuvaru, turi 
dinar u čuvarev džep, pa rastvori ralje i čeka dok mu ču¬ 
var u nje stavi komadić šećera. Slon je šećer platio i pojeo, 
i traži opet dinar od Ranka. Međutim Ranko nema novaca, i 
slon uzaludno gura rilo kroz rešetke. — Kad vidi da je bez 
uspjeha, a on će — da udobrovolji općinstvo — zaigrati 
svoje majstorije. Najprije sjedne na panj, pa onda se na 
njega popne, stoji na njem na dvije noge, i izvodi sve što 
znade i što se sjeti, pa opet priđe po dinar Ranku. Pohvali 
djed slona, pa poda drugi dinar Ranku. Sve se to odigra¬ 
valo na veselje djece, tako da se Vesna nije dala od slona, 
nego tek kad joj obećaše da će vidjeti lava. 

»Uistinu, djede, pravoga, živoga lava?« 

»Evo ga! I ne jednoga, već čitavo čudo,« veli djed. »Tu 
su veliki stari lavovi i lavice i mladi lavići. Sve sama oda¬ 
brana čeljad.« 

Kad najedanput zaurla lav, a Vesnica bjež’, i jedva je 
vratiše. Kad se mala nešto smirila, djed će reći: 

»U dalekim toplim stranama svijeta živu mačkama slič¬ 
ne životinje, ali mnogo veće i jače od njih. Najveća je ta¬ 
kova životinja lav. 

Eto vidite, bujna griva daje mužjaku ponosit izgled. 
Lavovi živu danas u jugozapadnoj Aziji i u unutrašnjosti 
Afrike, dok je još u IV stoljeću prije Krista živio i kod nas 
u Južnoj Srbiji. 

Lav je brz i jak. Jednim skokom preskoči preko 9 me¬ 
tara, stiskajem čeljusti smrvi vratne kralješke konja. — 
Živi do 25 godina. Ovdje u našem Zoološkom vrtu ima lav 
veliku lavlju porodicu i rodbinu. Bilo ih je do 22 komada, 
pa smo ih morali prodati čak u Ameriku.« 

U to se začu u susjednom kavezu strašan rik. 

»Što je to opet, djede?« Dršćući uhvati Vesna djedovu 
ruku. 

»E pogledajmo!« I oni pođu pred kavez tigra. Tigar i 
tigrica u svom prekrasnom odijelu sa žutocrvenom bojom 
s poprečnim crnim prugama, a bijelim prsima motrili su čas 
pridošlice. 

»Tigar,« nastavi djed, »živi u močvarnim šumama Azi¬ 
je. U Indiji ljudi mnogo od njega stradaju. 

Ali sad ćemo da vidimo jednu dobroćudnu i veoma ko¬ 
risnu životinju. 

Evo vidite: Ovdje stoji nekoliko, što starih što mladih, 
deva jednogrba. Stanovnicima po velikim pustarama oko 
Sredozemnoga Mora one su od velike koristi. Deva daje 
svome gospodaru radnu snagu, ona ga hrani. Deva može da 
živi u onim pustim krajevima samo stoga, što je veoma iz¬ 
držljiva i malim zadovoljna. Ona jede suho lišće, a kažu da 
pojede i košare i otirače spletene od paomina lišća, a i či 
tave kolibe urođenika, pa ih moraju čuvati od deva jakom 
obgradom. Dok ide pustinjom gdje nema hrane, zadovo¬ 
ljava se s nekoliko šaka ječma ili graha, datulja ili drugom 
kojom pustinjskom biljkom. Ona može da nosi teret od 150 
i više kilograma. — Vode ne treba mnogo, pa kad jede ze¬ 
leno bilje, može da bude bez vode više od 20 dana. Prevali 
na dan 50 do 140 kilometara. Stoga ona omogućuje čovje¬ 
ku od pradavnih vremena do danas da prelazi pustinjama 
Azije i Afrike.« 

»Vesnice, gle tamo uz devu maloga konjića,« reći će 
umiljato Ranko. 

»A što je ono što naliči konju ispruganu tamnim i svi¬ 
jetlim prugama?« upita Vesna. Ranko joj odgovori: 

»To ti je zebra,« a djed nastavi: »koja živi u velikim 
stadima po dalekim travnicima južne Afrike. 

A gle, onu najveću pticu na zemlji — noja. On vam živi 
po pustim ravnicama Afrike gdje može po volji da trči. 
Zato ima jake noge, dok su mu krila slaba, pa ne leti. On 
trči brže od konja. Mužjak je crn, a u krilima i repu ima 
krasno bijelo perje. Ženka je sivkasta. Nojevo perje služi 
za ures. Zato ih rado ljudi love. Budući da se lako odga¬ 
jaju, gaje ih na pr. u južnoj Rusiji i drugdje. Pokušali su 
ih kod nas gajiti na Visu. Nojice nesu velika jaja. Svako je 
teško oko jedan i po kilograma, dakle kao 24 kokošja jaja. 

Treba nam dalje poći, djeco, pa da vidite jedno drugo 
čudno stado. 

Evo vam ovdje jelen velikih rogova, zovu ga »Janko«. 
Svakoga proljeća raste mu novo rogovlje i tada mu izraste 
na svakomu još po jedan novi parožak. Njihovu broju od¬ 
govara otprilike i broj godina jelena. Jelen, koji ima na 
svakom rogu po 6 parožaka, star je prema tomu 6 godina. 
Jako rogovlje teško je do 18 kilograma. Njegova ženka, 
košuta, nema rogovlja, kako vidite tamo podalje gdje sjede 
njih nekoliko na tlu. 

Tamo još dalje vidite veći broj opet srndača, srna i la¬ 
neta. Eno i bijelih članova porodice srndača. 

Ovdje pak desno stoje lame. Najvažnija i jedina doma¬ 
ća životinja u Andama. To je planinska životinja kao naša 
ovca ili koza, pa se dobro penje. 

A sad dolazimo do jedne čudne životinje: sprijeda go¬ 
vedo, straga kopitar. To je bizon, njegova ženka, jedan 
mladi, ali već dosta veliki bizon i jedan posve mali. Nekada 
su bizoni živjeli po Evropi i Americi. Sada živi samo neko¬ 
liko evropskih bizona u Litvi, a nešto ih ima i na Kavkazu. 
I u Americi ih još čuvaju na nekim mjestima. Još nedavno 
ih je u Sjevernoj Americi bilo na milijune, ali su ih dose¬ 
ljenici gotovo sasma uništili.« 

»Vesnice, čuj kvičanje i viku. To su ti majmuni« reče 
Ranko i povede Vesnu brže, i sam željan da ih što prije 
vidi, do brojnih kaveza za majmune. Pođu polagano od jed¬ 
noga kaveza do drugoga. Dive se skokovima, pa hitrom pe¬ 
njanju i svakovrsnim majstorijama majmunu već prirođe¬ 
nim. Tu čuješ samo riječi: »Oh, kako je ovaj majmun zgo 
dan, kako je onaj tamo lijep, pa ovaj crni, pa šareni,« a 
sve se isprepleće glasnim smijehom Ranka i Vesne kojima 
se pridružuju još i druga djeca što se skupila oko tih ka¬ 
veza. 

Djed je međutim sjeo na klupu i prepustio djecu nji¬ 
hovu veselju. Kad je mislio da su se dosta nagledali i na¬ 
smijali, pozove ih. Poslušaše odmah, a djed im još protu¬ 
mači: 

»Velik je taj Zoološki vrt. Osim onoga što ste vidjeli 
ima tu još i mnogo drugih životinja. Tu je vuk, pa čagalj. 

lisica, divlja mačka, kuna, vjeverica, divlje prase i drugi 
sisavci. Ima tu još i mnogo ptica: divljih grabežljivaca i 
umiljatih pjevica. Tu možeš naći jastreba, sokola, orla, bje¬ 
loglava lješinara, sovu, a njima sučelice papige, paunove, 
šarene i bijele gnjetle, rode, čaplje, patke, gemove ili ne- 
jasite itd. 

A još nešto, djeco, novo!« 

»Što još, djede, može da bude novo kod takova izobilja 
životinja što smo ih vidjeli, i što si nam ih eto sada nabro¬ 
jio?« upita sasma iznenađen Ranko. I Vesna gleda u čudu 
djeda, jer ne može da shvati što bi to još moglo biti! 

»Djeco,« djed će, »sprema se u Zoološkom vrtu akvarij.« 

Vesna: »Što je to?« 

Djed nastavi: »To su spremišta za životinje koje živu u 
vodi. Tu se vide čudni oblici morskih životinjica: morski 
konj, različiti ježevi, koralji, morske zvijezde, školjke, 
spužve i mnogo štošta čega imaš samo u moru.« 

»Joj, to će biti lijepo,« uzviknu djeca i gledaju već u 
svojoj mašti morske životinje kako plivaju. 

Iziđoše iz Zoološkoga vrta, a djed nije mogao dosta da 
djeci odgovara na različna pitanja. Ona su još mnogo toga 
htjela da čuju o životinjama što su ih vidjela. 

Uto prolazeći kraj glavnoga jezera sastanu dva mladića 
— Rankove znance. Ranko zapodjene s njima po strani tihi 
razgovor, i onda pristupi djedu, pa će ovako: 

»Dopusti da ti prikažem svoje znance Splićane. To su 
braća Ive i Pero. Ive polazi već sedmi razred, a Pero treći 
razred sa mnom. Znaš djede, obojica su s mora, pa znaju 
valjano veslati. Da nas provezu čamcem po jezeru?!« 

Djed odobri Rankov prijedlog, i svi sjednu u čamac. 
Ive i Pero upnu veslati, dok se Ranko ponio kao vrstan kor¬ 
milar. Čudio mu se djed, pa i mala seka. 

Iza kratke vožnje iskrcaše se Rankovi znanci, oproste 
se i krenu u grad, a ono naše poznato malo društvo ostade 
još u Maksimiru. 

Kako je vrijeme poodmaklo, pođu djed i njegova unu¬ 
čad do maksimirskoga vidikovca, založe ondje malo, i pop¬ 
nu se na toranj. Djed prihvati ruku svoga unuka, i reče: 

»Sinko, pogledaj s ovoga tornja sliku našega bijelog 
Zagreba u okviru šumskoga zelenila, a nad njim modro, 
jasno obzorje. Zamisli se u sve ono što sam ti pričao o Za¬ 
grebu, pa dobro upamti. 

Zahvali Višnjemu što je dopustio da sam ja — starac 
djed — doživio ovaj čas, pa da sam ti mogao pričati o Za¬ 
grebu — o tom biseru naše zemlje. O tom je — dragi sine 
— meni nekad pričao moj djed. 

Obećaj meni da ćeš i ti našem pokoljenju o svemu to¬ 
mu pripovijedati!« 

»Obećajem, dragi i mili djede!« 


Teško se bilo i Ranku i Vesni dijeliti od Maksimira i 
njegove divne slike. Oni je još svejednako gledaju. 

Rumenilo zapadajućeg sunca obojilo je vršike kitnja- 
stoga stablja što se ogleda u jezeru i daje mu naročiti čar. 

— Eto tamo kameni ribar proviruje nad jezerom iz busja, 
i peca mirno — ne zna kad će otpočinuti. — A labudovi? 

— Oni polagano odmiču iza ribareva otoka, na kome već 
sve spava. — Katkad se javi čudnim glasom po koja živo¬ 
tinja iz Zoološkoga vrta. Traži sebi udobniji smještaj za 
spavanje. Zacvrkuće po koja ptičica — nastaje mir. Samo 
ga kadikad prekida hukanje onih noćnih zlokobnih sova. 

Brat i sestrica sretni su onim što su čuli i vidjeli i ra¬ 
duju se, kako će i dalje uživati u ljepotama Zagreba i nje¬ 
gove okoline. 

Vrate se s djedom kući i legnu na počinak. — Snivaju 
bezbrižno. Ta drugi se za njih brinu. Doći će vrijeme da i 
njih zaokupe brige. Ali to je daleko, veoma daleko. — Kao 
sto su i slike u njihovim sanjama — nedohvatne!- 

Ostavimo ih, neka slatko snivaju- 

Što je djed pričao? 


PRVI DAN 


Položaj Zagreba: 

Rijeka Sava. Izdanci Medvednice (Zagrebač¬ 
ke Gore). Potoci. 

Ime Zagreb: 

Manduševac, čudni zdenac. 

Postanak Zagreba: 

Grad u rimsko doba. 

Grič: 

Istokračni trokut (oblik Grica). Grič u XIII i 
XIV stoljeću. Gradski odbrambeni zidovi. 
Gradska vrata i mostovi. Ključevi gradskih 
vrata. Dverce, mala vrata. Gradski toranj na 
Dvercu. Lotrščak. Gradski top. Podzemni hod¬ 
nici . 

Stari kraljevski dvor: 

Ban Mikić i odbrambena kula. Gosti staroga 
dvora u XIV stoljeću. Posjeti velikodostoj¬ 
nika i uglednih lica danas. 

Novi kraljevski dvor: 

Kraljevske odaje. Posjete Njegova Veličan¬ 
stva Viteškog Kralja Aleksandra I Ujedini¬ 
telja i Njezina Veličanstva Kraljice Marije u 
Zagrebu. Zagreb druga prijestonica. Posljednji 

posjet. Oplenac. 

Strosmajerovo šetalište: 

Položaj šetališta. Kapucinski samostan. Gro¬ 
blje, crkva i grobnice. Muška gimnazija. Po- 

čeci Univerziteta. Ženska realna gimna¬ 
zija .18—19 

Zagrebačka okolina gledana sa Štrosmajereva še¬ 
tališta: 

Savska Nizina. Željezničke stanice i željezničke 

pruge . .19—20 

Katarinin trg: 

Markovićev trg. Kuća porodice Zrinjski. Uli¬ 
ca 23-X-1847. Grčko-katoličko sjemenište. Cr¬ 
kva sv. Ćirila ! Metodija. Kuća u kojoj je umro 
dr. Ljudevit Gaj. Katarinin trg. Crkva sv. Ka¬ 
tarine .20—23 

Jezuitski trg: 

Bivši samostan. Zgrada vojne uprave. IV ar¬ 
mijska oblast. Plemićki konvikt. Istarski kon¬ 
vikt . 23 

DRUGI DAN 

Markov trg: 

Trg Stjepana Radića. 24 

Crkva sv. Marka: 

Unutrašnjost. Kapela sv. Fabijana i Sebasti- 

jana .24—20 

Okolina crkve sv. Marka: 

Banski dvori. Uredi uprave Savske banovine. 

Bivša sabornica — banovinska vijećnica. Žup¬ 
ni dvor župe sv. Marka. Gradska vijećnica. 

Staro kazalište.26—30 

Stare gradske ulice: 

Pivarska ulica. Kuće. Dvorovi. Palače. Opa¬ 
tička ulica. Demetrova ulica. Samostan duvna 
uršulinaka. Stari poštanski ured. Narodna ilir¬ 
ska tiskara. Cehovi. Popov toranj. Gradske 

kule i stražarnice.30—32 

Vrazovo šetalište: 

Kavana »Palainovka«. Prvi sladoled 
Ilirski trg: 

Kip. Hodočašće Mariji Bistrici. Jurjevska uli¬ 
ca. Nova (poljska) vrata. Kuća bana Ivana 

Mažuranića. 

Perivoj Srpanjskih žrtava: 

Jurjevsko groblje. Grob nevinih žrtava 
Zagrebačka okolina gledana s Cmroka: 

Medvednica (Zagrebačka Gora). Kraljičin zde¬ 
nac. Prekrižje. Jelenovec. Pantovčak. Ksaver- 

ska dolina. 

Mirogoj: 

Zagrebačka groblja. Gupčeva zvijezda. Cr¬ 
kvica sv. Tome. Vinograd »Herešinec«. Miro¬ 
goj ili Mirogaj. Remete. Pavlinski remetski sa¬ 
mostan. Iskvirin. Bukovac. 

Medvednica: 

Šestine. Sljeme. 

Medvedgrad: 

Vlasnici Medvedgrada. Crna kraljica. Zlokob¬ 
ni puran . 

T uškanac: 

Igralište. Sirotište. Zelengaj. Ulica Adolfa 

Mošinskoga. 

Karodni muzej: 

Zbirke. Krapinski čovjek. Lotrščak zvoni . 


TREĆI DAN 


Kamenita vrata: 

Kule kamenitih vrata. Zlatarevo zlato. Kuga. 
Crkvica sv. Roka. Veliki požar 1731 godine. 
Čudo slike Majke Božje. Dar Nj. Vel. Kraljice 
Majke Marije. Tajanstven događaj. Dućan. 
Vojska u staro doba. 

35 

35— 37 
37—38 

39—42 

42 

43— 44 

44— 49 

Krvavi most: 

Medveščak. Borbe na mostu.49—50 

Kaptol: 

Postanak Kaptola. Utvrde Kaptola. Borbe 

s Gričanima.50—52 

Prvostolna crkva: 

Gradnja i stradanja Prvostolne crkve. Potres 
1880 godine. Obnova crkve. Čovjek na vrhu 
tornja. Značajna zvonjava. Unutrašnjost Prvo¬ 
stolne crkve. Spomenici u crkvi. Anđeo. Sakri¬ 
stija i riznica.52—59 

Okolina Prvostolne crkve: 

Bakačeva kula. Knjižnica. Bogorodičin zdenac. 
Kaptolska vijećnica. Župna crkva sv. Marije. 
Cistercitski samostan. Skalinska ulica. Crna 
škola. Ribnjak. Kanoničke kurije . . . 59—61 

Franjevački samostan: 

Boravak sv. Franje u Zagrebu. Osnutak samo¬ 
stana i crkve. Stradanja samostana i crkve. 

Obnova samostana i crkve. Kapelica sv. Diz- 
musa. Ljevaonica zvonova . . . . 61—63 

Kaptolske naseobine: 

.Postanak naseobina. Nova Ves. Župna crkva 
sv. Ivana. Čudna lješina. Vlaška ulica. Ujedi¬ 
njenje Griča, Kaptola i ostalih dijelova Za¬ 
greba. Borbe prestaju, ali živu uspomenom . 63—64 

ČETVRTI DAN 

Uspon na toranj Prvostolne crkve. 

Donji grad: 

Broj stanovništva grada Zagreba ... 65 

Jelačičev trg: 

Šoštarska ulica. Manduševac. Harmica. Neka¬ 
dašnja klaonica i smetište na Jelačićevu trgu. 

Bolnica milosrdne braće i druge bolnice. Saj¬ 
movi. Crkvica Ranjenoga Isusa. Kula na trgu 65—67 
Spomenik bana Jelačiča: 

Opis spomenika. Izvor voda Manduševac. Pra¬ 
ška ulica. Hram Izraelitske bogoštovne općine 68 

Zrinjski trg: 

Polja. Novi trg. Današnje ime Zrinjskoga trga. 
Jugoslavenska akademija. Spomenici pred 
Akademijom. Knjižnica, Galerija slika i Ar¬ 
heološki muzej.68—70 

Štrosmajerov trg: 

Sarkofagi. Spomenik Josipa Jurja Štrosmaje- 
ra. Spomenik Augusta Šenoe. Umjetnički pa¬ 
viljon. Spomenici. Boravak Nj. Veličanstva 
Kralja Petra II i Kraljice Marije — Majke u 
Zagrebu. Trg kralja Tomislava. Glavna sta¬ 
nica .70—72 

Trgovi i nasadi cvijeća: 

Trg Petra Svačića. Trg Ante Starčevića. Bo¬ 
tanički vrt. Trg Marka Marulića. Trg Ivana, 

Antuna i Vladimira Mažuranića. Trg kralja 
Aleksandra I. Svrha Botaničkoga vrta. Uni¬ 
verzitetska knjižnica. Narodno kazalište. Obrt¬ 
ni muzej. Glavna univerzitetska zgrada. Crkva 
i dvor evangeličkoga Biskupa. Kip sv. Jurja. 

Ulica Đure Deželića. Dvor pravoslavnoga Mi¬ 
tropolite. Župna crkva sv. Blaža. Kasarna. Spo¬ 
menici Kralju Petru I. Velikom Oslobodiocu, 

Kralju Aleksandru I. Ujedinitelju i grofu Pe¬ 
tru Zrinjskomu. Boravak Petra Mrkonjića u 
Zagrebu. Frankopanska ulica. Malo kazalište. 

Samostan milosrdnih sestara. Crkva sv. Vinka 72—74 
Ilica: 

Postanak i ime Ilice. Crkva sv. Margarete. Mi- 
tropolitska crkva sv. Preobraženstva. Ulica 
Mirka Bogovića. Škola srpsko-pravoslavne op- 

čine. Petrinjska i Svilarska ulica te Savska 
cesta. Ilica nekoć i sada. Spomenik Andrije 
Kačića Miošića. Trg Ladislava Pejačevića. 

Ilicom na istok preko Jelačićeva trga, Juriši- 
ćevom ulicom na Washingtonov trg. Burza. 

Ulica (Franje Račkoga.74—76 

Trg kralja Petra 1. Velikoga Oslobodioca: 

Umjetnički hram. Beogradska ulica. Trg Pe¬ 
tra Krešimira. Ulica Janka Draškovića . . 76 

Nadbiskupski dvor: 

Položaj nadbiskupskoga dvora. Zidovi i kule. 
Apostolska kula. Gamila. Vlaška ulica. Župni 
dvor i crkva sv. Petra.76—78 


PETI DAN 

Maksimir: 

Postanak i ime Maksimira. Vidikovac. Švaj- 
carska kuća. Crkvica sv. Jurja. Sportsko igra¬ 
lište. Stadion. Mirna koliba. Fakultet Univer¬ 
ziteta. Peščenica. Zec. Trešnjevka. Zvjerinjak 78—81 
Zoološki vrt: 

Prvi pozdrav Zoološkoga vrta. Golubovi. Bla¬ 
gajnica. Most. Stanovnici Zoološkoga vrta — 
zvijeri i ptice. Akvarij. 

Vožnja po jezeru. — Odmor na Vidikovcu 81—87 

Zavjet: . 87 

Sanje: .. 87 


















1 ) Strana 26 redak posljednji: „1864“ u „1869 kad je kralj Franjo Josip 

došao u Zagreb.“ 

2) Str. 3g, stupac 3 , redak 7 : ,,Mlećanina“ u „Mlečanina* 

3 ) „ 54 , „ 3 , „ 3 : „znamenitoga bana“ u „kardinala i nad¬ 

biskupa ostrogonskoga“ 

4) „ 61, „ 2, „ 2: „kardinal Haulik.“ u „biskup Alagović.“ 

5 ) „ 62, „ 6 , „ 6 : „temp-lare“ u „tem-plare“ 






























